Artea Gordailuan — Google Arts & Culture\nGipuzkoako Foru Aldundiaren eta San Telmo Museoaren bilduma piktorikoak (XIX. eta XX. mendeak)\nGipuzkoako Foru Aldundiak eta San Telmo Museoak artelan asko eskuratu dituzte, bertakoak nahiz kanpokoak, garaikideak nahiz antzinakoak. Gainera, artista berriak babestu dituzte, beken eta bestelako laguntzen bidez. Gordailuak garai eta estilo askotako pinturak eta eskulturak kontserbatzen ditu, batez ere XIX. eta XX. mendeetakoak.\nGenero erlijiosoa nagusi izan zen pintura europarrean XIX. mendera arte. Izan ere, Kristoren bizitzak emanak dira mila urte luzez gehien irudikatu ziren gaietako asko\nXVII. mendean ohikoa zen moduan, Tasselek aurrez aurre jartzen ditu Ama Birjinaren eta haurraren ikuskera idealizatua eta Meltxor erregearen ikuskera naturalista.\nBarroko garaian, pintura erlijiosoan eta beste generoetakoan haurrak agertzen hasi ziren, eskubide osoko protagonista gisa. Batzuetan argudioan bertan integratu ziren, eta, bestetan, haien jarreren anekdotismoa bera argudio bilakatu zen.\nKontrastedun argiztapenak, argi-itzal markatukoak, gorputzen bolumetria ia eskultorikoa areagotzen du.\nXVII. eta XVIII. mendeetako Holandak erretratu generoaren goititzea ezagutu zuen, gizarte zibila izugarri garatu baitzen, eta erdietsitako egoera eta ongizatea denboran jasota utzi nahi izan zuen.\nEspainiako pinturan, erretratua funtsezko genero bat izan zen mendeetan zehar, baina XIX. mendean lortu zuen zabalkunde handiena: goi aristokraziatik hasi eta burgesia txikiraino, klase sozialak erretratuak enkargatzen hasi ziren, askotan klase harrotasuna adierazteko.\nErretratuaren demokratizazio horrek ugaritu egin zituen konposizio ereduak. Erromantizismoaren garaitik, eredu horien artean ohikoena -eta bezeroarentzat ekonomikoena- bustoa izan zen, hondo neutroaren gainean eta formatu obalatuarekin.\nErromantizismoaren garaian hain zuen ere, Federico de Madrazok arrakasta lortu zuen, Espainiako gorteko erretratugintzan berritzailea izan zelako. Hori horrela, bere dizipilu asko pintore ospetsu izatera eraman zuten gakoak imitatzen saiatu ziren: depurazio formala, idealizazioa, keinuen dotoretasuna, eta kalitateak atzemateko maisutasun teknikoa.\nErretratuaz gain, paisaia izan zen XIX. mendean nagusitu zen beste generoetako bat. Erromantizismoan zehar, ikuspegi propioak zein besterenak kopiatzen zituen artista bidaiariaren eredua zabaldu zen; artista horiek, fideltasuna baino gehiago, errealitate arketipiko bat transmititu nahi zuten, giza aniztasunagatiko gustu pintoresko bat azpimarratzen zen bitartean.\nAnimazio kolorista eta figuren askotariko jarrerak koadro bat erakargarri egiteko osagarriak ziren Erromantizismoan.\nBerritasunen mendean, paisaiaren generoan ere berrikuntza plastiko etengabea eman zen. Espainian, genero honen modernizaziorako lehenengo urrats garrantzitsuenak Carlos Haesen eskutik eman ziren; honek, San Fernando Akademian zuen katedratik, naturarako hurbiltze zuzena defendatu zuen, aire zabaleko praktika piktorikoaren bidez eta kolore multzo garbia erabiliz. Ezin konta ahala dizipuluk jarraitu zituzten bere postulatuak, Eugenio Arruti, gipuzkoarrak besteak beste.\nArruti izan zen paisaiaren kontzeptu errealistaren jarraitzaile garrantzitsuenetako bat Euskal Herrian. Kontzeptu hori aplikatu zuen, batez ere, 1863an harresiak eraitsi ondoren hiri zabalkunde bete-betean zegoen Donostiara eta inguruetara egin zituen bisita ugarietan.\nZuhaizti itzaltsuaren amaierako lur zerrenda argiztatuak perspektibaren sakontasuna nabarmentzen laguntzen du\nErrealismoak jarraipena izan zuen Gipuzkoan, besteak beste Alejandrino Iruretaren lanari esker. Zenbaitetan, bere izaera malenkoniatsuaren aztarna nabarmena utzi zuen bere paisaietan; bestetan, berriz, Martin Ricoren kolore multzo garbi eta argitsuaren eragina.\nPedro Venancio Gassis y Minondo, Alejandrino Irureta eta Martin Ricoren dizipulua, biengandik jaso zuen paisajismo errealista eta atseginaren lekukotza, zehaztasun topografikoan eta atzemate atmosferikoan oinarritua. Horrela margotu zituen Venezia, Cadiz eta Donostia bezalako hirien paisaiak.\nXIX. mendean zehar, ontzien irudikapen sinesgarria marinismoaren mendeko azpigenero bat izan zen, pintura historikoan erabili zena, eta baita klase portaera nabarmenen jabeei prestigioa emateko ere.\nGipuzkoan, marinismoaren erakusle nagusia Jose Salis izan zen XIX. eta XX. mendeen artean. Kostaldera hurbildu zen, behin eta berriz, itsasoaren egoera desberdinak ikatz-ziriz, olio margoz edo akuafortez marrazteko.\nXIX. mendearen azken hamarraldietan, espiritu erromantikoko kostunbrismoak naturalismorantz egin zuen, eragin bikoitzari esker: Urrezko Mendeko pintura, Madrilgo Prado Museoan kopiatua, eta euskal artistek Parisera eta Belgikara egiten zituzten bidaia gero eta ohikoagoetan ikasitako konposizio berriak.\nParis bezala, Belgika ere foku erabakigarria izan zen euskal pinturarentzat, haren eragina hedatu egin baitzen, zirkulu berritzaile bruselarretan hasiera-hasieratik inplikatu zen Dario Regoyosi esker\nInpresionista frantziarrekiko harreman zuzenak eragina izan zuen Dario de Regoyosen estiloak izandako bilakaeran; atentzio berezia hartu zion euskal paisaiari, uste zuelako egokiena zela sentsazio atmosferikoa eta beti aldatzen ari zen argia antzemateko.\nXIX. mendearen amaieran, Bizkaiko eta Gipuzkoako garapen industrialak fortuna berriak sortu zituen; fortuna horiek burgesia europarraren eta amerikarraren klase portaerak imitatu zituzten, hala nola luxuzko bizilekuak eraikitzea.\nXeheki begiratuz hauteman daitezke mosaiko faltsuaren teknika eta haren ondorioz figurek duten geometriaranzko joera.\nLuxuzko etxe horiek dekoratzeko, bertako artista nagusiengana jo zuten. Artista horiek muralak margotu zituzten, edo beirateak diseinatu, gehienetan baserri bizitzatik ateratako gaien inguruan.\nBeirate batera aplikatzeko egindako obra bat izaki, figuretan eta paisaiako askotariko elementuetan itxiera lerroa markatua da eta ñabardura gutxiko koloreak erabiltzen dira.\nModernitatea XIX. mendearen azken hamarraldietan jazo bazen ere, ez zuen eragin bera izan euskal artista guztiengan, eta tradizioaren pisuak bere horretan jarraitu zuen alderdi plastikoan eta argumentalean, baita artista gazteenengan ere.\nGipuzkoa izan zen Lehen Mundu Gerra hasi zenean Paristik joan ziren artisten ihesbide nagusia. Espainiaren neutraltasunak deituta, denbora bat emateko, sortzeko eta erakusketak egiteko leku paregabea aurkitu zuten askok Donostia ludiko eta kosmopolita hartan.\nBi arrantzaleen aurpegietako koloreen arbitrariotasunak eta kolorea masa zabalak erabiliz aplikatu izanak argi uzten dute ezaguna zitzaiola Gauguinen eta fauvisten obra.\nGerra Zibilaren aurreko urteetan agertzen hasitako abangoardia artistikoak euskal sortzaile ugari bereganatu zituen 1950eko hamarraldian, hala nola Jorge Oteiza, Eduardo Chillida edo Nestor Basterretxea, abstrakzioaren sustatzaile irmoak guztiak ere.\nGipuzkoako Foru Aldundiaren Ondare Bildumen Zentroa\nTestuak: Mikel Lertxundi Galiana


TERTULIA: udal eta foru bozen ondorengo panorama politikoaz hausnartu dugu - Arrosa\nEskuina gailendu dela da igandeko hauteskundeek Euskal Herrian utzi duten ondorioetako bat izan daiteke. Lurraldetasunari heldu eta zazpi lurraldeetara lupaz begiratuta, honakoa litzateke argazkia gurean, Ipar Euskal Herriko kantonamendu eta Hego Euskal Herriko udal eta foru hauteskundeak igarota: eskuin koalizioak nagusi Lapurdin, Nafarroa Beherean eta Zuberoan; EAJ nagusi Araba, Bizkai eta Gipuzkoan; eta UPN nagusi Nafarroan. Espainian, Galizian eta Herrialde Katalanetan ezker koalizioak indartsu sartu dira udaletara, oso indartsu. PPren gainbeherak utzi die bidea libre, eta M15ak piztu zuen sumina alkate eta zinegotzi bilakatu da. Gertuan eta urrutixeago geratu den paisaia politikoari tiraka aritu nahi genunke gaurko tertulian, Lander Arbelaitz eta Aitor Kaltzakortarekin.\nPosted in ZebrabideaTagged #aitor kaltzakorta #boz #EAJ #ehbildu #emaitza #espainia #Euskal Herria #foru #Gasteiz #geroabai #hauteskunde #lander arbelaitz #madril #maroto #tertulia #udal #UPN


Gai orokorrak. Zein prozedura erabiltzen da etxebizitza babestuak banatzeko? - navarra.es\nZein prozedura erabiltzen da etxebizitza babestuak banatzeko?\nEtxebizitza babestuak, eskuratzeko betekizunak beteta, eskatzaileen zentsuan inskribatuta dauden pertsonen artean esleitzen dira. Horretarako, eskuratzeko baremoa aplikatu da, besteak beste, etxebizitza izan beharra baloratzen duena.\nHiru hilean behin (martxoaren 1ean, ekainaren 1ean, irailaren 1ean eta abenduaren 1ean) etxebizitza babestuak —bai sustatzaile publikoenak (VINSA) bai sustatzaile pribatuenak— esleitzeko prozedura egiten da. Esleitzeko prozedura horretan egun horietarako zentsuan inskribatuta dauden eta esleituko diren etxebizitzak eskuratzeko eskubidea duten pertsona guztiek parte hartzen dute, agertutako lehentasunen eta eskuratzeko betekizunen betetze-mailaren arabera.\nHorrela, hiruhileko bakoitzean etxebizitza babestuak esleitzeko prozedura bat egiten da, hurrengo faseetan banatzen dena:\n1. Etxebizitzak zentsuan inskribatuta dauden pertsonen artean esleitzea, aldez aurretik agertu dituzten lehentasunen arabera.\n2. Esleipen-hartzaileen behin-behineko zerrendak argitaratzea eta alegazioak aurkezteko epea hastea. Fase hau bakarrik gertatzen da, eskatzaileak esleitu beharreko etxebizitzak baino gehiago badira.\n3. Hala denean, alegazioak ebaztea eta esleipen-hartzaileen zerrendak argitaratzea.\n4. Esleipen-hartzaileek eskuratzeko betekizunak eta, baremoa aplikatuta, alegatutako zirkunstantziak betetzen dituztela egiaztatzeko beharrezko dokumentazioa aurkeztu beharko dute.\n5. Dokumentazio osoa ikusita, salerosketa eta errentamendu kontratuak sinatzeko baimena ematen da.\n6. Kontratuak sinatzea, salerosketakoak edo errentamendukoak.\n7. Kontratu guztiak ikus-onesteko aurkeztea Lurraldearen Antolamendu eta Etxebizitza Departamentuari, egiaztatu dezan esleipen-hartzaileek etxebizitza eskuratzeko gutxieneko baldintzak betetzen dituztela eta, halaber, baremoa behar bezala aplikatu dela.\n8. Salerosketa edo errentamendu kontratuak ikus-onestea eta, bidezkoa denean, diru-laguntzarako edo laguntza publikorako eskubidea aitortzea.


Posted on 2015/01/02 2015/01/02 by Izaskun Perez\nDaramagun arropagatik epaitu eta iraindu egiten gaituztenean, “guarra” jantziak daramatzagulako, edota mutilen arropatzat hartzen direnak janzten ditugulako “lesbiana” bihurtzen gaituztenean, edota modak inposatzen dituen tendentziak jarraitzen ez ditugunean “arraro“, “friki” edo “pringada” izendatzen gaituztenean. Kasu guzti horietan gutxietsi egiten ari gaituzte, sexu – objetu bihurtzen ari gaituzte. Eta guk geuk ere besteen onarpena lortzeko, besteei gustatzeko janzten hasten garenean, moden diktaduran jausiz, gure burua nortasunik gabeko objetu bihurtzen dugu. Jada ez gara gu, besteek nahi dutena gara.\nTxistu egiten digutenean, eskatu ez dugun piropo bat botatzen digutenean, guk nahiko genukeena baino gehiago ikutzen gaituztenean, elkarrizketa batean aurpegira begiratu beharrean bularretara begiratzen gaituztenean, orduan gure intimidadea erasotzen ari dira eta sexu – objetu bihurtzen ari gaituzte, aurretiaz pentsatuz gainera gustoko dugula. Eta erlazio huts hoiek guk geuk bilatzen ditugunean, jarrera hoiek salatu beharrean irrifarre urduri bat bitatzen dugunean, gure burua sexu – objetu bihurtzen dugu. Jada ez gara gu, besteek nahi dutena gara.\n“Nesken modura jo, dantza, korrika, jolastu, hitz egiten duzu!“, “neska batek irabazi zaitu!“, “jasanezin zaude, hilekoa daukazula dirudi!“, “ez dago ulertzerik, nesken kontuak dira!“, edota “neskek denbora gehiago bota behar dute apaintzen“, bezalako esaldiak esaten dizkigutenean, gutxietsi egiten gaituzte, zentsugabeak bihurtzen gaituzte. Eta guk geuk halakoak esaten ditugunean, edota onartu egiten ditugunean, geure burua ere gutxietsi egiten dugu.\nOZENKI SALATU kanpainia zer den, eta nola parte hartu dezakezun jakiteko sakatu hemen\nM8 proiektuak badauka twitter!\nGorri – gorri jartzen garenean…


Dendako ordutegia; kontuak, eskuz - Ahotsak.eus\nDendako ordutegia; kontuak, eskuz
Denda ez zuten gaueko hamarrak arte ixten. Bazkaltzeko etenaldia. Hamarretan gozodenda irekitzen zuten, bederatzietan janari denda. Arrosarioa. Kajoietan sartzen zuten dirua. Batuketak eskuz, paperean ala buruz. Txorizoa eskuz mozten, makina Suitzatik ekarri arte. Kamara, izotzarekin; egunero berritu behar.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ERR-003-042 kodeko bideoa nahi duzula aipatzea: ahotsak@ahotsak.eus\nDenda ez zuten gaueko hamarrak arte ixten. Bazkaltzeko etenaldia. Hamarretan gozodenda irekitzen zuten, bederatzietan janari denda. Arrosarioa. Kajoietan sartzen zuten dirua. Batuketak eskuz, paperean ala buruz. Txorizoa eskuz mozten, makina Suitzatik ekarri arte. Kamara, izotzarekin; egunero berritu behar.\nGaia(k): Ohiturak eta bizimodua » Erlijioa » Ohiturak eta sinesmenak , Lanbideak » Negozioak, dendak , Herria, azpiegitura » Berrikuntzak » Aparatuak, objektuak , Ekonomia eta industria » Lan-baldintzak\nDendak, harategia eta arrandegia\nAsteburuetan ere lanean "Sábado inglés"-a jarri arte\nHil zorian zeudenei egiten zitzaizkien otoitzak


TESTU TEKNIKOEN ITZULPENA ALEMANETIK GAZTELERARA - ILS\nTESTU TEKNIKOEN ITZULPENA ALEMANETIK GAZTELERARA\n22Oct2018 October 22, Monday\nILSk, 5. urtez jarraian alemanetik gaztelerara itzulitako FORUM erreminten katalogoa entregatu dio E/D/E enpresa alemaniarrari. Erreminta marka hau HOFFMANN GROUPen (ikus irudia) katalogoaren barnean dago, Espainian erreminten salmentan liderra.\nE/D/E erosketen zentral aktiboa da: makina erreminta sektorean, lantegiko tresneria, altzairuaren teknologian eta finkapenean, soldatzean etab. Katalogo honek 20.000 artikulu baino gehiago ditu eta bakoitza bere deskribapena, neurriak eta beste hainbat ezaugarrirekin agertzen da.\nILSk entregatze epemuga betetzeagatik, itzultzaileen profesionaltasuna eta terminologia eta homogeneotasunagatik bereizi da. Hau guztia, hein handi batean, TRADOS software aurreratuaren erabileragatik izan da.\n2014.urtetik daramagu elkarlanean E/D/E-rekin eta datorren urtean ere ILSrekin konfiantzen jarraituko dute itzulpenak egiteko.\nILS 25.urteurrenaData berriak OTE azterketa egiteko


bertan o vertan ¿Cómo se escribe?\n¿Cómo se escribe, bertan o vertan?\nTras analizar un millón de textos, se ha averiguado que la palabra bertan aparece un 100% frente al 0% de la palabra vertan. Tras el análisis, se puede concluir que la palabra con mayor probabilidad de acierto es bertan ya que la palabra vertan aparece en menos textos, por lo tanto es posible que tenga una falta de ortografía.\nTextos reales con la palabra "bertan"\n... bat duenean, Udaltzaingoak baimen berezia emango dio hura eramango duen automobilari, edozein ordutan sar dadin, sar-tzeko baimena edukiko badu ere ezin izango du automobila bertan aparkatu, beraz, berehala kendu beharko ...\n... bezala, aurten ere Noain-dik Iruñera mendi martxa antolatu dute, umeekin egiteko moduko irteera izango dena. Zestoako Nafar Susterrak taldeak bat egin du ekimen honekin, eta bertan izateko autobusa antolatu du, Azpeiti ...\n... aukera izango da. Jarraian, Trikitixa Solano Musika Eskolako Ikasleak trikitilarien eskutik. Hori guztia, Irrintzi-Alaien aldeko Sardina jana hasi aurretik. Aurten ere plazan bertan erreko dira sardinak, 5 eurotan razioa, ...\n... herriko neska eta emakumeek erritua berrituko dute dantza eta bertsoen bidez. Ondoren bikoteka dantzatuko dute eta jarraian, guztiak batera Uztartzako zelaira eramango dute sua bertan San Joan sua pizteko. Egunari amaiera ...\n... Egitarau txukuna antolatu dute Irrien Lagunek, haurren eta helduen gozagarri: jolasak, rokodromoa, tailerrak, buruhandiak, musika, merendola, Irrien Lagunen dantza. Egunean bertan pareta margotu eta apaintzeko marrazkiak ...\n... lagun inguru bildu ziren Sigmako aparkalekuan eta oraindik ere badago gehiagorentzako tokia. Izena emateko bi aukera daude: Elgoibarko Izarrak Ubitarten daukan lokalera joan eta bertan egitea edointernetez ematea izena. 19 ...\n... eder batekin ospatu zutelarik. Oraingoan, urtero aurrera eramaten den egun pasaren ospakizuna dator, eta honetan parte hartzeko aukera zabalik dago, izena emateko epea gaur bertan amaitzen delarik. Yartu Kultur Elkarteak ...\n... hartu dute parte aurtengoan. San Pelaioei beraz agur esan beharrean gaude, baina hemendik aurrera udako egitaraua dugu aurrean, betiko moduan, ekitaldi mordoekin. Guzti hau gaur bertan aurkeztuko dute udaletxeko ordezkariek. ...\n... Foru Aldundiaren 2013ko Saria Erremonte Koparen finala. Txapelketa hau pilotaleku motzetan jokatu da, aurreko partidak Lazkaon, Hernanin eta Aizarnazabalen izan direlarik, eta bertan zortzi erremontistak hartu dute parte, ...\n... zaio txanda. Bukatu ondoren Mirenek eta Allurrek hartuko dute berriz lekukoa. Zazpietako txapligu jaurtiketak emango die bukaera festei. Lokatzaren Tourreko porra San Martzialen bertan Lokatzak Frantziako Tourrerako antolatu ...\n... dantzan... Behin jolasak amaituta, auzoko txarangak hartu zuen protagonismoa. Alde Zaharretik bira ere egin zuten herriko kaleak alaituz. Eguna amaitzeko, afaria zuten auzoan bertan eta titiriteroen emanaldiarekin bukatu ...\nTextos reales con la palabra "vertan"


Euskaldunen sareak, kronika bat Euskal Informatikarien Biltzarretik bueltan\nUsoa Agirre 2011-05-13 16:00 Teknologia\nInformatikari Euskaldunen Biltzarrean egoteak, aurreko eguenean, informatikari izan barik, estralurtar sentiarazi dakioke bati. Baina aurtengoan sare sozialak mintzagai izanda, komunikazioaren arloan lanean dihardugunoi asko ikasteko aukera eman ziguten bertako hitzaldiek. Asko izan ziren bertan irtendako ideiak eta erakutsitako tresnak, eta hemen azpimarratu nahiko nituzke deigarri egin zitzaizkidanak.\nAbian da Google Music baina katalogo barik eta hodeieko biltegi moduan soilik\nJon Berezibar 2011-05-11 13:39 Teknologia\nBeta moduan eta momentuz Estatu Batuetan soilik, baina Googlek ere bota du azkenaldiko musika streamingaren eskaintza uholdearen lehiarako bere enbidoa.\nGooglen asmoek ez dut inor ezustean harrapatu baina iragarpen ofiziala gaur etorri da Google I/O 2011 topaketen barruan. Google Music Beta izenarekin eman dute ezagutzera eta Android eramangarrien plataforma hartuko du oinarri. Musika hodeian biltegiratzeko zerbitzua da, ez dute berezko katalogorik eskainiko.\nTwitter bidezko galderak erantzungo ditu gaur Patxi Lopezek\nJon Berezibar 2011-05-10 13:38 Teknologia\nIluntzeko 19:00etan hasiko da @patxilopez-i zuzeneko elkarrizketa. Hari galderak zuzentzeko bi bide egongo dira, Irekia.com webgunetik edota twitterren #irekia etiketarekin. Jarraipena aipatutako webgunetik ere egin ahal izango da.\nMicrosoftek Skype erosi berri du\nJon Berezibar 2011-05-10 11:57 Teknologia\nAzken hiru hamarkadetako erosketarik handiena egin du Microsoftek eta ematen du Microsoft Live zerbitzuan etorriko dela aurrerantzean integratuta Skype. Komunikazio zerbitzuaren 686 milioi dolarreko zorrari ere egin beharko dio aurre Bill Gatesen erraldoiak baina, aldi berean, bereganatu egingo dituzte Skypen erregistratuta dauden 663 milioi erabiltzaileak. Tratua 8,5 bilioi dolarretan itxi dute eta datozen orduetan egingo dute iragarpen ofiziala.\nMusakolako jai batzordeak webgunea sortu du, "jai giroa sendotu" eta ekitaldien berri emateko\nJokin Bereziartua 2011-05-04 12:35 Teknologia Arrasate\nBadatoz Musakolako San Isidro jaiak. Hurrengo aste bukaeran izango dira, maiatzaren 13tik 15era. Astebete baino gehiago falta da, baina auzotarrak hasi dira giroa berotzen. Horretarako Interneta erabili dute, webgune bat sortu dute-eta. Adierazi dutenez, webgunearen helburua da Musakolako jai giroa sendotzea eta jaietako ekitaldien berri ematea. Hori bai, ohitura dutenez, web orrialdearen goiburuan argi utzi dute auzo bat baino gehiago sentizen direla: "Musakola auzoa... edo herria?"\nSony eta Play Stationeko milioika erabiltzaileren datuek kolokan jarraitzen dute\nJon Berezibar 2011-05-04 12:35 Teknologia\nAzken hiru asteetan hiruna segurtasun galera larri izan dituzte dagoeneko multinazional japoniarrean. Play Station kontsolaren sarea eta Sony Online Entertainmentekoa bertan behera daude uneotan, arazoa konpondu artean. Bi sare izanda ere, erasoa bakarra izan dela diote Sonytik eta lehen erasoaldia ikertzen hasitakoan jabetu direla aurrez uste baino larriagoa izan dela atakea. Guztira, agerian geratu dira 25 miloi erabiltzaileren datuak mundu osoan.\nSpotify-ren doako kontuak hileko 10 orduko muga izango du aurrerantzean\nJon Berezibar 2011-04-15 18:05 Teknologia\nMusika zerbitzu ezagunak gaur egun 11 milioi erabiltzailetik gora ditu eta gehienak ordainpeko harpidedun izatera aldatzea gura dute Spotifykoek. Horretarako, doako zerbitzuan murrizketa ezarri berri dute, bai denborari dagokionez, zein entzun daitezkeen abestiei dagokienez; 200 abestiko mugarekin.\nLanda eremuetako biztanleentzako teknologia berrien ikastaroa Bedoñan\nJon Berezibar 2011-04-13 13:37 Teknologia Arrasate Debagoiena\nLanda eremuan informazio eta komunikazio teknologiak txertatzeko, Dinamiza-TIC-en barruan ikastaroa antolatu dute Bedoña auzoan. Hastapen ikastaroa izango da, 60 ordukoa, eta ordenagailuaren oinarrizko ezagupena, interneten nabigatzea eta Word aplikazioa erabiltzen ikastea izango dira oinarriak. Izena maiatzaren 4a baino lehen eman behar da.\nZuzeneko streamingean hasi da Youtube gaur\nJon Berezibar 2011-04-11 19:39 Teknologia\nEkitaldi edota ikus-entzunezkoen streamingak gero eta garrantzia handiagoa du sarean, are gehiago, teknologiak dagoeneko kalitatezko zuzeneko emisioak berma ditzakeenean. Aurretik zenbait proba eta egin eta gero, zuzeneko emisio zerbitzua hasi da eskaintzen gaur Youtube. Momentuaz kate batzuri bakarrik utziko diete streaminga egiten baina asmoa da datozen hilebeteetan milaka erabiltzaileri aukera ematea. Zerbitzuak YoutubeLive dauka izena eta , gehien bat, kirola eta dokumentalak hasi dira emititzen. Erabiltzaileari gainera emisioen egutegi batera harpidetu eta ekitaldien berri jasotzeko aukera ematen zaio.\nGazteen oporraldietarako, Internet ia ezinbestekoa da\nLeire Kortabarria 2011-04-06 02:00 Teknologia\nUdaberriko oporretara ailegatu ez garen honetan, gazte asko dagoeneko udako planarekin pentsatzen hasiak dira. Hala, Debagoieneko euskara elkarteak eta udalak dagoeneko badabiltza udaleku irekiak antolatzen, eta Foru Aldundia eta Eusko Jaurlaritza ere urtero antolatzen dituzten gazteendako ekintzak ere iragarri dituzte; ez hori bakarrik, Foru Aldundiaren 7 eta 13 urte artekoendako udalekuetarako izenematea dagoeneko itxita dago, baina beste ekintza askorako izena eman daiteke oraindik, edo aurki irekiko da epea.\nEuskal talde amateurrak sustatuko dituzte BandaBeat.com gunean\nJon Berezibar 2011-04-05 14:20 Teknologia\nEuskal musika talde hasiberrientzako tranpolin berria abiatu du Azkue Fundazioak Bizkaiko Foru Aldundiarekin elkarlanean. BandaBeat dauka izena eta Myspace eta Last.fm sare sozialen antzera, talde berriak sustatuko ditu, bai gurean zein mundu osoan ere. Taldeek euren musika igo eta guneak sustatuko ditu abestiak eta erabiltzaileari gustuko dituen taldeen arabera, antzerako bandak iradokiko dizkio BandBeat-ek.\nFacebookeko norberaren jarduera osoa liburu baten jasota, Egobook-en\nJon Berezibar 2011-04-04 19:51 Teknologia\nEgobook ipini diote izena zerbitzuari eta erabiltzailearen eguneraketa eta artxiboekin liburu bat osatzea da eskaintzen dutena. 21 eta 31,6 euro arte balio du liburuak, orri kopuruaren arabera. Orain arte bazegoen gauza berdina egiteko aukera baina nobedadea da orain Facebookek berak eskaintze duela argitalpen zerbitzua.\nLarry Page, fundatzaileetako bat, Googlen CEO izatera itzuli da gaur\nJon Berezibar 2011-04-04 19:18 Teknologia\nGooglen fundatzaileetako bat da Page eta espezialistek diote Facebooki aurre egitea dela CEO berriaren kezka nagusia. Lan egiteko estilo berria eman gura dio konpainiari. Sortzailea konpainiari itzultzen denean, aurrekariek erakutsi dute arrakasta berria lortu ohi dutela enpresek. Hori espero dute Googlen ere.\nSkype bidezko lehen kabina ipini dute Estonian\nJon Berezibar 2011-03-30 14:23 Teknologia\nTallinngo aeroportuan dago eta deiak VoiP teknologiarekin egingo dituzte bidaiariek. Kabinak pantaila ukigarri bat dauka eta interfazeak ohiko Skypen antza dauka. AdTech-ek eta publizitaterako pantaila ukigarrietan espezializaturiko enpresa batek ipini dute eta asmoa da modu zabalean ekoizten hastea datozen sei hilabeteetan.\n‹‹ Aurrekoak 1 2 3 4 ... 28 29 30 31 32 33 34 35 36 37 38 Hurrengoak ››


HIRI LURREN BALIO-IGOERAREN GAINEKO ZERGA (PLUSBALIOA)\n1. Aitorpena / Declaración\n2. Epearen luzapena eskaera orria / Impreso de solicitud de prórroga\nHlbgz (Plusbalioa): Likidazioaren Aurkako Berraztertzeko Errekurtsoa, Balioaren Hazkuntza Ez Egoteagatik Edo Beste Arrazoi Batengatik\nTabla que ofrece los datos de HIRI LURREN BALIO-IGOERAREN GAINEKO ZERGA (PLUSBALIOA)\nXedea HIRI LURREN BALIO-IGOERAREN GAINEKO ZERGAREN AURKEZPENA EGIN ETA ORDAINKETAN APLIKATZEKO SALBUESPEN ETA HOBARIEN ONURADUN IZATEA, DAGOKION KASUETAN.\nEbazpen organoa Ogasun, Sustapen Ekonomiko eta Plan Estrategikoko Zinegotzi-Ordezkaria.\n- Presentzialki: SAC - Herritarra Atenditzeko Zerbitzua (*): San Martzial kalea, 2. Zure erosotasunerako eskatu AURRETIKO HITZORDUA. Ikusi bulegoaren ordutegia web atalean.\nEskabidearen epea Ikusi oharrak\nBeharrezko dokumentazioa ZERGA EZ ORDAINTZEKO SALBUESPENA\nAdministrazio Publikoak, ongintza kalifikazioa duten entitateak, Gizarte Segurantzaren entitate kudeatzaileak, gizarte aurreikuspenerako mutualitateak, emakida administratibo itzulgarrien titularrak, Gurutze Gorria, edota salbuespena aintzatetsi izan zaien pertsonak/entitateak.\n- ORAINGO eskualdatzea egiaztatzen duen dokumentazioa (eskritura publikoa, kontratu pribatua, ebazpen judiziala…)\n- Zerga ez ordaintzeko salbuespena egiaztatzen duen dokumentazioa\nBALIOAN GEHIKUNTZARIK EZ IZATEAGATIKO MENPEKOTASUN EZA\n- AURREKO eskualdatzea egiaztatzen duen dokumentazioa (eskritura publikoa, kontratu pribatua, ebazpen judiziala…)\n*Ohiko etxebitzitza izategatik %50eko hobaria (oinordetza kasuan, heriotza aurreko azken 24 hilabeetatik gutxienez 12tan zergadunaren ohiko etxebizitza izan bada)\n- EZ da dokumentazio gehigarririk aurkeztu behar. Biztanleen Erroldan egiaztatuko da.\nZERGA ORDAINKETARIK GABEKO BESTE KASUAK\nEzkontideen artean edo seme-alaben alde eskualdatzeak, ezkontza baliogabetu edo senar-emazteak banandu edo dibortziatzean / ezkontza sozietateari ekarpenak / Transmisioak Sozietateen gaineko Zergaren errejimen bereziagatik / …\n- Argudiatutako kasua frogatzen duen dokumentazioa\nUdal Administrazioak pertsona interesatuek errekeritu ahal izango ditu Zergaren likidazioa burutzeko beharrezko irizten dituen bestelako agiriak aurkez ditzaten hogeita hamar egunetako epean, interesatuak eskaturik beste hamabost egunez luza daitekeena.\nLege-araudia - Indarrean dagoen Ordenantza Fiskala.\n- 16/1989 Foru Araua, Hiri Lurren Balio Gehikuntzaren gaineko Zergari buruzkoa.\n- 2/2017 Foru Dekretu-Araua, martxoaren 28koa, hiri-lurren balio gehikuntzaren gaineko zerga aldatzen duena.\n- Konstituzio Auzitegiaren epaia, 2017ko otsailaren 16koa.\nHirilurren Balioaren Gehikuntzaren gaineko zerga erregulatzen duen Ord. Fiskala\n2/2017 Foru Dekretu-Araua, martxoaren 28koa\n010 eta SACeko ordutegia / Horarios SAC y servicio 010\n16/1989 Foru Araua, Hiri Lurren Balio Gehikuntzaren gaineko Zergari buruzkoa.\nZERGA ORDAINTZEKO BEHARTUAK\nTransmisioa musu truke egiten bada (herentziak, donazioak…): hartzailea.\nTransmisioa ordain truke egiten bada (salerosketak): emailea (saltzailea)\n* Jarraian ikusi zerga ez aplikatzeko kasuak eta eskatu daitezkeen salbuespenak.\nZergaren aitorpena, eta kasuan kasu, salbuespen eskaera, ondorengo epeen barruan aurkeztu beharko da:\n- Bizien arteko egintzak: 30 lanegun agiri publikoa ematen denetik edo dokumentu pribatua errejistro publikoan inskribatzen denetik.\n- Heriotzaren ziozko egintzak: epea sei hilabetekoa izango da, urtebeteko mugaraino luzatu ahal izango delarik.\nMENPEKOTASUN EZA (Zerga ez aplikatzeko kasuak)\nEz daude zerga honi lotuta ondorengo transmisioengatik sortzen diren balio gehikuntzak:\n- Ondasun Higiezinen gaineko Zergaren ondorioetarako landalurtzat hartzen diren lurren balio gehikuntza.\n- Ondasun higiezinak ezkotideen artean edo seme-alaben alde eskualdatzen direnean, baldin eta ezkontza baliogabetu edo senar-emazteak banandu edo dibortziatzean emandako sententziak betetzearen ondorio badira, ezkontzako erregimen ekonomikoak zeinahi dela ere.\n- Ezkontideek ezkontza sozietateari ondasun eta eskubideen ekarpenak egitean, ekarpen horien ordainetan ezkontideei ondasun eta eskubideak modu egiaztatuan esleitzean, eta ezkontideei beren hartzeko komunen ordainetan eskualdaketak egitean.\n- Hiri-izaera duten lurrak Sozietateen gaineko Zergaren fusioak, zatiketak, aktiboen ekarpena, ondasunen trukaketa edota aktibo eta pasiboaren lagapen orokorraren errejimen berezia direla eta trasmititzen badira (2/2014 Foru Arauak VI. Tituluaren VII. Kapitulua).\nMenpekotasun eza dauden kasuetan, ez dago zergaren aitorpena aurkezteko betebeharra (salbuespena: balio gehikuntza dauden kasuetan, aitorpena aurkeztu beharko da).\nBALIO GEHIKUNTZA EZ DAGOEN KASUAK\nBalio gehikuntza ez dagoen transmisioetan, azken eta azken-aurreko transmisiori buruzko eskriturak edo dokumentu baliokideak aurkeztu beharko dira. Balio gehikuntza ez dagoela egiaztatzen bada, likidazioa egiterik ez dagokiola jakinaraziko zaio aurkezleari; bestalde, balio gehikuntza egongo balitz, dagokion likidazioa egingo da.\nZerga honetaz SALBUETSITA daude ondorengo kasuetan:\n- Zortasun eskubideak eratu eta eskualdatzea.\n- Monumentu diren edo monumento-multzo baten parte diren ondasun higiezinen transmisioa baldin eta:\n*Haien jabeek edo titularrek frogatzen badute ondasun higiezin horiek artatu, hobetu edo birgaitzeko obrak euren kontura egin dituztela. Helburu hori duten obratzat joko dira egitura, fatxada edo teilatuen kontsolidazio edo tratamendua.\n*Obra horiek udal lizentzia atera badute.\n*Obra horiek transmisioren aurreko 5 urteen barruan egin badira.\n*Obra horien koste osoak balio katastralaren %50ª gainditzen badu.\nEra berean, jarraian adieraziko diren egintzen ondorio diren balio gehinkuntzak ere zerga honetan salbuetsita daude.\n- Administrazio Publikoak eta zuzenbide publikoko bere entitateak\n- Ongintza eta ongintza-irakaskuntzako kalifikazioa duten entitateak.\n- Emakida administratibo itzulgarrien titularrak, emakidei atxikitako lurrei dagokionez.\n- Gurutze Gorria eta beronekin pareka daitezkeen beste entitateak, erregelamenduz zehaztutako direnak.\n- Nazioarteko Itun eta Hitzarmenetan salbuespena aintzatetsi izan zaien pertsonak edo Entitateak.\nSalbuespen kasuetan, nahiz eta ordaintzeko betebeharra ez egon, aitorpena egiteko beharra mantentzen da.\nLurren eskualdatze eta, jabaria mugatuz, irabazteko xedeekin ondasunen gaineko eskubide errealak eskualdatzea edo eratzea heriotzaren ondorioz egitean, kuota osoaren %50eko hobaria edukiko dute ondorengoek eta adoptatuek, ezkontideek edo izatezko bikotekideek, betiere izatezko bikoteak arautzen dituen maiatzaren 7ko 2/2003 Legean xedatutakoaren arabera eratutako izatezko bikoteak direnean, eta baita asabek eta adoptatzaileek ere.\nEskualdatutako ondasunaren edo eskubidearen eskualdatzea (eratxikiak barne) egin aurreko 24 hilabeteko epean, gutxienez, 12 hilabetez beraien ohiko etxebizitza izan dela egiaztatzen duten oinordekoei aplikatuko zaie era indibidualean.\nEmaitza ondorengo biderketaren bitartez lortzen da:\nBalio katastrala x Urte kopurua x Urteko portzentaia x Karga tasa x Jabetzaren proportzioa\nBiderkatu behar diren baloreak:\n- Balio katastrala: jabetzaren lursoruak transmititzen den urtean duen balio katastrala\n- Urte kopurua: jabetzaren hasierako transmisiotik bukaerako transmisiora arte igarotako urteak. 20 urtetik gora igaro baldin badira, aukeratutako balorea 20 urte artekoa izango da.\n- Urteko portzentaia: urte kopuruaren arabera, dagokion balorea erabili beharko da\na) Urtebetetik 5era bitartekoa …..3,6%\nb) 10 urte artekoa ………......…..…..3,4%\nc) 15 urte artekoa ……......………....3,1%\nd) 20 urte artekoa ………......…..…..2,9%\n- Karga tasa: urte kopuruaren arabera, dagokion balorea erabili beharko da\na) Urtebetetik 5era bitartekoa …12,00%*\nb) 10 urte artekoa ……….....… …..11,25%*\nc) 15 urte artekoa ……….....…… ..10,25%\nd) 20 urte artekoa ………….....… . 9,25%\n*Lehenengo bi ataletako tarifei %9,25 aplikatuko zaie, higiezina eroslearen OHIZKO ETXEBIZITZA izan bada gutxienez 12 hilabeteetan, azkeneko 24 hilabeteetan\nKalkulu adibidea, %100 titulartasuna duen transmisio batentzako\n2013/02/05ean erositako etxebizitza eta 2019/10/22an saldutakoa, 42.000 euroko lurzoruaren balio katastrala 2019. urtean.\n- Balio katastrala: 42.000 euro\n- Urteak: 6\n- Urteko portzentaia: %3,4 (taularen arabera, 6 urterako)\n- Karga tasa: %11,25 (taularen arabera, 6 urterako)\nOrdaindu beharreko kuota: 42.000€ x 6 x %3,4 x %11,25 = 963,90€ (hobaria ez badagokio)


Itsasadarrean jokatuko dira XII. eta III. Bilboko Bandera – Bandera de Bilbao, erlojupeko formatuan.\nErrotetak adierazi duenez, Bilborentzat, larunbateko kirol-ekitaldia “urteko handienetakoa da”, eta gogorarazi du lehiaketa horrek aurten ere lau protagonista izango dituela, “kirola, emozioa, tradizioa eta erantzukizuna”; alde horretatik, bada, zinegotziak zera nabarmendu du: “sanitate-egoerak guztiok behartzen gaitu erantzukizunez jokatzera oraindik ere, bai banako moduan, bai kolektibo moduan; indarrean dagoen araudia bete behar dugu, koronoabirusaren hedatzea amaiarazteko".\nAntolatzaileek sanitate-segurtasuneko neurri guztiak betetzeko eskatu dute, eta dei egin die zaletuei estropadak EiTBren plataformen bidez ikusteko (Telebista, web-a eta irratiak), edo lehiaketaren aplikazio edo sare sozial bidez jarraitzeko.


Kataluniako Biltzar Nazionalak aurkeztutako dokumentuan Junts Pel Sí eta CUPi azaroaren 27a baino lehen gobernagarritasun akordioa lotzea eskatzen die. Errepublika Katalanerako bidean inor ez dagoela soberan eta atxikimendu berriak lortu behar direla adierazi dute. Ezeztatu egin dute soilik CUPi egiten diotela presio.\n2015eko azaroaren 17a\nANCk gobernu “sendo eta kohesionatu” bat bermatzeko itunaren oinarriak adostea eskatzen die.\nEgin dezagun Kataluniako Errepublika dokumentua zapatuan onartu zuen ANCko idazkaritzak. Bertan, gobernu “sendo eta kohesionatu” bat bermatzeko itunaren oinarriak adostea eskatzen die, eta presidentearen izendapena posible denerako uztea. “Ezinbestekotzat” dute azaroaren 27a baino lehen akordioa lortzea, irailaren 27ko hauteskundeetan “herritarrek azaldutako nahiei erantzungo dien inbestidura eta legegintzaldia” posible egiteko. “Herritarren egoera sozial eta politikoak hala eskatzen duelako”, gaineratu dute.\nANCk konpromisoa eskatu du “hautestontziei erantzuteko”, koherentzia Parlamentuan egindako independentzia adierazpena “ameskeria” ez bilakatzeko eta ardura, “ohartzeko denak garela prozesuaren arrakastaren arduradun”. Biltzarrak gaineratu du oinarri soziala sendotzen eta zabaltzen ari direla “Estatuak apurtu nahi duen kohesioa” mantentzeko.\nIndependentziaren aldeko diputatu guztiei deia\nJordi Sanchez ANCko presidenteak adierazi du CDC, ERC eta CUP orain arte “uste osoarekin” aritu direla eta hori “zilegi” dela, baina jarrera horrek ez duela prozesua desblokeatuko. Horren harira berretsi du domekan egingo duten mobilizazioaren helburua ez dela CUP presionatzea.\nSanchezen esanetan ez dute presionatzen ez Mas ezta CUP: “72 diputatuei zuzentzen gara, iaz egin genuen bezala azaroaren 9ko galdeketa aurrera ateratzeko”. Gaineratu du eztabaida ez dela ezta CDCren eta CUPen arteko kontua ere.\nBiltzarrak aditzera eman du, ez duela hauteskundeak berriz egitea aurreikusten, horrek “72 diputatu independentisten gainbehera ekar lezakeelako”. Horren harira, Sanchezek azaldu du Biltzarra ez dela “desengainatuta” sentitzen, baina herritar asko ostera “noraezean” daudela aipatu du. Igandean deitu duten mobilizazioan, prozesuari hasiera eman zion adierazpena irakurri eta hitzaldi bat egingo dute “72 diputatuei erakusteko jendeak asko espero duela beraiengandik”.\nKanal hauetan artxibatua: Katalunia independentziarantz | Artur Mas | CUP | CDC


Game Bizirauteko Island Online. Play for free\nGame Bizirauteko Island\nPlay jokoa Bizirauteko Island Online:\nGame Description Bizirauteko Island\nScooby-Doo eta bere lagun guztiei tranpan erori ezaguna marrazki batetik Shaggy ziren eta bakarrik batzuk izugarri beldurgarria irla! Baina, nolabait, eragin eta zerbait jan behar dute, eta coconuts biltzea erabaki zuten. Watch itzalak, eta Koko erortzen dela ikusten duzu, besterik gabe, saguaren ezkerreko botoia sakatu eta Koko zurea izango da!. Play jokoa Bizirauteko Island konektatuta.\nTekniko jokoa Bizirauteko Island ezaugarri\nGame Bizirauteko Island gehitu: 08.10.2013\nGame Rating: 4.52 errondan 5 (33 kalkuluen arabera,)\nBezalako jokoa Bizirauteko Island Jokoak\nScooby-Doo! Arriskutsua planeta\nScooby Doo: Find zenbakiak\nScooby Doo! Teila Builder\nScooby `s Lawn-mozten Challenge\nOrdenatzeko Nire fitxak\nDeskarga jokoa Bizirauteko Island\nEmbed Joko Bizirauteko Island zure web orrian:\nJokoaren txertatu Bizirauteko Island zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Bizirauteko Island, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Bizirauteko Island-rekin, baita ere, jokoa jokatu zen:


Oso gutxi falta zaigu ikasturtea amaitzeko, berez, eskuetako hatzekin zenbatu\nditzakegu bukatzeko falta zaizkigun egunak. Eta honengatik guztiak gabiltza oporretan\npentsatzen eta gure planak egiten. Baino oraindik bukatu ez dugunez, azken lantxo bat\negitea eskatu nahi dizuegu. Taldeetan jarriko zarete eta zuen ametsetako\nkanpamenduak diseinatuko dituzue. Pentsatu enpresa baten arduradunak zaretela eta\nzuen adinako haurrentzat udalekuak edo kanpamenduak antolatu behar dituzuela. Ze\nekintzak eskainiko zenituzten? Non egingo zen? Pentsatu ahalik eta udaleku erakargarrienak antolatu behar dituzuela.\nHorrexegatik ondo pentsatu zer aurkeztuko duzuen: ur ekintzak, sukaldaritza tailerrak,\neskulanak, jolasak, kirolak, natura, abenturak… Ikasleak talde txikietan jarriko ditugu (hirunaka edo launaka) eta 10-15 minutu\nutziko dizkiegu papertxo batean idazteko beraien udalekuen iragarkia. Keinu hau\negiteko ordu osoa baduzue, idazteaz gain, agian iragarkiaren kartela egin dezakete.\nBukatzean, talde bakoitzak bere proposamena aurkeztuko du eta ondoren, bozketa bat\negin daiteke, aukerarik erakargarriena aukeratzeko. Publicado por\nBazen behin emakume bat unibertsitatean lan egiten zuena eta haurrei buruz asko\nzekiena. Bere bizitza osoa zeraman klaseak ematen eta irakasleei klaseak nola eman\nerakusten. Mundu osoan famatua zen, eta herrialde askotatik etortzen ziren bere\nklasera asko ikasteko. Halako egun batean, bere ikasleetako batek hauxe galdetu zion:\n- Nik irakaslerik jatorrena izan nahi dut. Eta horrexegatik gustatuko litzaidake\njakitea zein den haurrentzat ezagutzen duzun jostailurik hoberena.\nEta andereñoak kontakizun batekin erantzun zion. - Ni, zu bezalako ikasle bat nintzela, munduan zehar bidaiatzen hasi nintzen\nhaurren ohituren inguruan ahalik eta gehien ikasteko asmoz. Eta zera ikusi nuen. Gure\ninguruko haurrak gabonak eta urtebetetzeak iristen direnean, jostailu pilo bat eskatzen\ndituzte eta horietako gehienak jasotzen dituzte. Baino konturatu nintzen aste batzuk\npasa eta gero, horietaz aspertzen zirela eta bazter batean uzten zituztela. Gainera,\nbazirudien beti asperturik zeudela. Barregarria zen; beraien logelak jostailuz gainezka,\neta beraiek etxean asperturik presoak izango balira bezala. Beti zeuden triste eta\ngehiago lortzeko nahiarekin. Baina Afrikara joan nintzenean, honen kontrakoa gertatzen zela ikusi nuen.\nBertako haurrek ia jostailurik ez zituzten, baino beti zeuden zoriontsu. Arratsalde\nguztiak kalean ematen zuten lagunen artean jolasten. Naturan zehar ibiltzen ziren\nezkutaketan, harrapaketan… Eta bertan aurkitzen zituzten traste guztiak jostailuetan\nbihurtzen zituzten. Lurrean aurkitzen zituzten adarrak, munduko ezpata\nmiresgarrienetan bihurtzen ziren; bazkarietako lata hutsak, Messiren baino hobeagoak\nziren golak sartzeko baloiak; zakarretan aurkitutako kartoi zaharrak, munduko\ngaztelurik ikusgarrienak eraikitzeko piezak. - Ikusten duzuenez, munduan ez dago jostailu miresgarririk. Gertatu daiteke\nmunduko jostailurik hoberena edo garestiena izatea, baino zoriontsua ez izatea. Eta\nbaita alderantziz ere. Beraz, nire ustez, munduko jostailurik hoberenak lagunak eta\nGogoetarako galderak: - Zuri antzeko zerbait noizbait gertatu zaizu? - Jostailurik gabe ondo pasatzeko kapaza zara? - Afrikako umeen antzera jolastea gustatuko litzaizuke? - Dirurik gabe ondo pasatzeko zein ekintzak bururatzen zaizkizu?\nJada laister iritsiko dira oporrak. Lortu dugu beste\nikasturte bat aurrera ateratzea. Egia da lan handia egin dugula eta nekatuak gaudela.\nBaino oraindik hiru aste hauetan hemendik egongo garenez, azkeneko balorea lantzea\nproposatzen dizuegu. Gainera hau, guztien gustukoa izango da. Itxi begiak eta pentsatu\nikasturte honetan egindako gauza guztietan: lanak, azterketak, aurkezpenak, irteerak,\nmuralak, ospakizunak, tailerrak… Bai, asko ikasi dugu eta gure bizitzetan pausu bat\neman dugu. Zuetako batzuk zikloz pasatzen duzue, beste batzuk etapaz… Baino orain,\ndenbora libreaz eta oporrez disfrutatzeko unea iritsi zaigu.\nBa al duzue planik uda honetarako? Zuetatik nor doa oporretara gurasoekin? Edo\nnor doa udalekuetara? Badakigu beste asko hemen geratuko zaretela. Baino ez pentsa\nplan txarra denik. Hemen ere ekintza eta aukera asko ditugu gure denbora libreaz\ndisfrutatzeko. Hondartza, mendia, jolasak, kirola, familia, igerilekua… guztiak onak dira\ngure gustukoak badira.\nBeraz, mila esker ikasturtean zehar egindako lan guztiarengatik eta oparitutako\nmomentu guztiengatik. Batzuetan haserretu gara, besteetan zorrotzak izan gara; baino\ngu momentu on guztiekin geratzen gara. Gainera espero dugu gauza asko ikasi izanaz\neta gustura egon izana. Asko disfrutatu azken aste hauetaz, eta zuen merezitako\noporrez!!! - Zer da oporretan gehien egitea gustatzen zaizuna? - Zein kirol dituzu gustuko oporretan egiteko? - Zer egiten duzu atsedena hartzeko? - Oporretan irakurtzea, gustuko al duzu? - Oporretan familiarekin eta lagunekin egotea, gustuko al duzu?\nHilabete honetan Santa Juanaren ospakizunak egingo ditugu, bertan elkarrekin kantatuko\ndugu eta dinamikak egingo ditugu. Beraz, ez dugu honi guztiari ezer gehiago gehituko. Hau dela eta, pentsatu dugu hil honetako keinu xumea KYONDO proiekturako diru\nbilketa izatea. Aurreko astetan banatutako sobretxoak bilduko ditugu eta FISCera\nDinamika honen helburu nagusia elkar laguntzearen kontzientzia piztea da. Guztion\nartean herri horretako ospitalea martxan jartzeko gai gara. Ea lortzen dugun denok\nparte hartzea proiektu polit honi laguntzeko.


Irteera gidatua Aresketamendi parkera eta Likorearen Museora (Amurrio) - Ekologistak Martxan - Euskal Herria\n2022-06-26 @ 9:00 – 18:00\nSagarrak-Ekologistak Martxan taldeak ¿Energia berriztagarria eta autokonsumoa? izenburupean irteera gidatu bat antolatu du, ekainaren 26an, Amurrioko Aresketamendi parkera eta Likorraren Museoa bisitatzeko.\nIrteerak 9:00etatik 18:00etara iraungo du, eta Renfe-Bidebietako geltokia izango da geralekua.\nPrezioa: 15 euro helduentzat eta 5 euro adingabeentzat.\nIzena emateko (nahitaezkoa da) 94 426 37 69 telefonora deitu edo ecologia@sagarrak.org helbide elektronikora idatzi.\nIzena emateko epea ekainaren 23an itxiko da.\n← Hitzaldia (Gasteiz): ¿Vamos a dejar que nos roben el anillo verde? Ikastaroa (UPV/EHU): 2030eko Iraunkortasunerako Hezkuntza Eskola erronkak generoaren perspektibatik →


Nelscott Reef Classic: Jamie Sterling txapeldun Oregonen - GARA\nAzken asteetan, olatu handiak albiste izan dira, bai euskal kostaldean eta baita munduko beste zenbait lekutan ere, sekulako itsaskiak izan baitira.\nAzken albistea AEBetatik datorkigu. Bertan egin berri dute, munduko olatu handien (Big Wave World Tour) itzuliko laugarren proba, eta irabazlea, Jamie Sterling hawaiiarra izan da.\nBestalde, lehenengoz euskaldun bat izan da mota honetako txapelketa batean parte hartzen; Adur Letamendia zarauztarra.\nPasa den otsailaren 2an egin zuten Oregonen (AEB) Nelscott Reef Big Wave Classic txapelketa. Larunbat goiza zen, eguraldi ederra, eguzkia eta itsaso garbia, erreka haize leunarekin. Goizean goiz, Haley Fiske, Ian Wallace eta Drew Brophy surflari ezagunek gondola (SUP) erakustaldia egin zuten eta jarraian txapelketari hasiera eman zioten.\nAntolatzaileek olatuak handiago izango ziren momentua aukeratu nahi zuten txapelketa egiteko, eta horrela egin zuten, baina nahiko justu ibili ziren, finalean gauak ia gainean atzeman baitzituen.\nAurtengoan, zortzigarren urtez jarraian egin dute txapelketa hau eta urte guzti hauetan urte bakar batean utzi behar izan dute txapelketa bertan behera, iaz hain zuzen ere.\nNelscott Reefena, olatu handien txapelketa bat izateko media altua dela esan daiteke, zeren halakoetan txapelketa egiteko behar izaten diren baldintzak betetzea oso zaila izaten da. Asko izaten dira bertan behera geratzen diren txapelketak.\nNelscott Reef txapelketa munduko olatu handien itzulia osatzen duten bost txapelketetatik laugarrena da.\nZirkuituko lehen txapelketa, Txilen egitekoa zirena, bertan behera geratu zen itsaski handirik izan ez zelako. Bigarrena, abuztuaren 14an izan zen Perun, Pico Alto eskuin olatuan eta Carlos Burle brasildarra izan zen irabazlea. Hirugarrena, Mavericks eskuinean izan zen, urtarrilaren 20an, eta Peter Mel izan zen irabazlea, bertako surflaria.\nBeraz, Nelscott Reef txapelketa itzuliko laugarren proba izan da eta irabazlea Jamie Sterling izan da, 2010/2011 itzulia irabazi zuen lehiakide bera alegia.\nOrain, itzulia amaitzeko txapelketa bakarra falta da, Kalifornia Behereko Todos los Santos olatu beldurgarrian egin behar dena. Txapelketa hau itxaronaldi epean dago, baina denbora aurrera doa eta antza ez da behar adinako itsaskirik sartzen.\nOtsailaren 28a baino lehen itsaski handi bat izaten ez bada, iaz bezala, bertan behera geratuko da olatu handien itzuliko azken txapelketa, eta ondorioz orain artean puntu gehien bildu dituen lehiakideak irabaziko du 2012/2013 Big Wave World Tour zirkuitua.\nEuskaldunak BWWT zirkuituan\nMunduko olatu handien itzuliko txapelketetan aurrez behar adina puntu lortu dituzten surflariek eta ohorezko gonbidatu direnek soilik har dezakete parte.\nGuztira 24 lehiakide izaten dira, beraz mundu mailako txapelketa bat dela kontuan hartuta, ez da batere erraza halako txapelketa batean parte hartu ahal izatea. Azken txapelketan ordea, lehen aldiz euskaldun bat izan da parte hartzen, Adur Letamendia zarauztarra hain zuzen ere.\nLetamendiak, pasa den urtarrilaren 28an Galea muturrean egin zen txapelketan hirugarren postua lortu zuen, eta bigarren postua eskuratu zuen lehiakidea, Ramon Navarro txiletarra, jada munduko olatu handien itzulian denez, txapelketa honetan parte hartzeko saria zarauztarrari eman zioten.\nGaleako txapelketa amaitu bezain laster, hegazkina hartu eta AEBetara bidaiatu behar izan zuen beraz zarauztarrak.\nGaleako txapelketa irabazi zuen 17 urteko Natxo Gonzalez sopelarrak berriz, datorren udaberrian Txileko Punta de Lobos olatuan egingo den munduko olatu handien txapelketan parte hartzeko gonbidapena irabazi zuen, beraz, laster, Txilen ere behar adinako itsaskirik sartzen bada, beste euskaldun bat ikusi ahal izango dugu BWWT zirkuituko txapelketa batean parte hartzen.


Enplegunean, 80 lanpostu eskainiko zaizkie langabetuei - Tolosaldea - Tolosaldeko ataria\nEnplegunean, 80 lanpostu eskainiko zaizkie langabetuei\nIrati Saizar Artola 2019-10-03 11:59\nSeigarren Enplegunea egingo dute urriaren 10 eta 11n Lehiberri zentroan; 80 lanpostuetatik 45 diruz lagunduko dira, eskualdeko langabetu tasa jaitsi asmoz.\nTolosaldea Garatzenek Lanbideren finantziazioarekin martxan jarritako Eskualdeko Enplegu Programaren barruan antolatu du Enplegunea, seigarren aldiz. 80 lanpostu eskainiko dira eta horietatik 45 diruz lagunduko dira. Kontratazioek sei hilabeteko luzapena izango dute, gutxienez, eta lanaldi osokoak izango dira. Hori bai, kontratazioak abenduaren 30a baino lehen egin beharko dira.\nEnplegunearen helburua, ahalik eta langabetu gehien lan merkatuan sartzea izango da, Leire Otaegi, Tolosaldea Garatzeneko enplegu sustapenerako teknikariak azaldu duenez. «Enplegunean aurrez aurre jarriko dira langile berriak kontratatu nahi dituzten enpresak eta lan bila dabiltzan herritarrak». Hori aurrera eramateko, Tolosaldea Garatzen arduratu da enpresekin harremanetan jartzeaz. Guztira 54 enpresa interesatu dira; «hala ere, badira enpresak Enplegunera etorri nahi dutenak eskualdeko jendea ezagutzera, nahiz eta diruz lagundutako proiektu horretan ez sartu». Urriaren 10ean eta 11n izango da egitasmoa, 08:00etatik 15:00etara, Lehiberri zentroan.\nEra guztietako eskaintza izango dela zehaztu du Otaegik. «Gonbidapena egiten diegu langabetuei lan eskaintza horiek ikus ditzaten, Tolosaldea Garatzeneko web orrian ditugu guztiak ikusgai». Edozein zalantza izanez gero, Lehiberriko zentrora joateko eskatu dute antolatzaileek. «Enplegunean edozer gertatzen da, batzuetan momentuan egiten dira kontratuak, eta beste batzuetan, ezagutu eta handik epe batera deitzen zaio jendeari», esan du Otaegik.\nTolosaldeko udalen izenean hitz egin du Tolosako alkate Olatz Peonek. «Azken lau ediziotan 150 lanpostu lagundu dira diruz, eta horietatik %70ak lanean jarraitzen du, diruz lagundutako epea amaitu ondorenean ere».\nIazko edizioari ere egin dio aipamena alkateak eta esan du Enplegune azokan 70 lan eskaintza baino gehiago eskaini zirela, eta horietatik 45 lanpostu lagundu zirela diruz. «Horietatik %49k lanean jarraitzen du, epea amaituta ere; eta 7 lagunei kontratu finkoa egin zaie», azaldu du. Zentzu berean, Tolosaldea Garatzenen norabidea gogorarazi du: «Jarduera ekonomikoa sustatzea da gure lan lerro estrategikoena, gehienbat, aukera berriak sortzeko eta kalitatezko enplegurako sorrera bultzatzeko». Enpresengandik gertu egotea ahalegin berezitzat dutela dio, eta esan du egungo eta etorkizuneko erronkei erantzun ahal izateko, funtsezkoa dela beraien beharrak ezagutzea, eta baita Lanbide Heziketa enpresen beharretara egokitzea ere.\nTolosaldeko langabetuen datuei begira jarri da Gurutze Etxezabal, Tolosaldea Garatzeneko lehendakaria: «Eskualdeko langabezia tasa %8,4koa da, egun; aurten, lehen aldiz, krisi aurreko, 2008ko, datuetara iritsi gara eta 1.948 langabe ditugu gaur egun Tolosaldean». Joera positiboa den arren, hobetzeko tarteak badituztela azaldu du Etxezabalek, izan ere, «badaude hainbat kolektibo, oraindik, lana aurkitzeko bide horretan zailtasun gehiago dituztenak». Horren adierazle dira besteak beste, langabetuen %62 emakumea izatea, %49 40 urtez gorakoa, %21 atzerritarra eta %61 oinarrizko ikasketak dituztena.\nTARTEAN, JARDUNALDI BAT\nEnplegunearen lehen egunean, urriaren 10ean, jardunaldi bat egingo dute, Lehiberrin, 09:00etan hasita: «Antolakuntza erakargarriak sortzeko estrategia berriak: talentua galtzeko beldurretik, mantendu eta sustatzeko aukerara». Belauntzako Cadinox enpresaren eta Oiartzungo Salto Sistems enpresaren testigantzak entzuteko aukera izango da. Langabetuentzat zein enpresentzat interesgarria izango dela azpimarratu du Otaegik.


OINARRIAK | Politika | Berria\nEusko Legebiltzarrak, 2019ko martxoaren 13ko bilkuran, 59 puntu adostu zituzten, eredu berriaren «oinarria» definitzeko:\n2. Legebiltzarrak adierazten du adostasuna lortu behar dela indar politikoen eta hirugarren sektore sozialaren artean.\n4. Ereduak emakumeen eta gizonen berdintasunaren printzipioa hartzen du bere barne eta kanpo politiken ardatz eta hezurduratzat. Modu transbertsalean txertatu behar du genero ikuspegia.\n8. Legebiltzarrak eskatzen du hurbildu daitezela Euskadin errotuta dauden preso guztiak EAEko espetxeetara, atera daitezela eri larriak edo buru nahasteak dituztenak eta preso nagusiak edo zigorrak nahikoa bete dituztenak.\n20. Legebiltzarrak uste du espetxe eredua giza duintasunean zentratu behar dela, espetxe erabilera gutxitzean eta zigortutako pertsonen gizarteratzean, askatasuna kentzen ez duten neurri eta erregimenen areagotzean.\n22. Eusko Legebiltzarrak (...) adierazten du beharrezkoa dela espetxean sartzea hautatzea soilik delituaren larritasunagatik ezinbestekoa den kasuetan.\n23. Legebiltzarrak uste du eredua zuzendu behar zaiela espetxeratutako herritarrei oro har, eta orientatu beharra dagoela eragindako kaltea bere gain hartzera, biktimatzaileen gizartzeratze sozialera.\n24. Legebiltzarrak justizia errestauratiboaren alde egiten du, era tranbertsalean, sistemaren fase guztietan.\n32. Legebiltzarrak Jaurlaritzari eskatzen dio bultzatu dezala EHUrekin protokolo bat egitea eta adostea, zeinean jasoko baitira Euskadiko espetxeetan dauden pertsonentzako unibertsitate ikasketak, euskaraz eta gaztelaniaz.\n38. Legebiltzarrak Jaurlaritzari eskatzen dio azter ditzala azpiegitura guztiak, egoki jotzen diren neurriak baloratzeko eta egokitzeko.\n41. Eusko Legebiltzarrak uste du amen eta hiru urtetik beherako seme-alaben bizikidetzarako erantzunik onena (...) dela amen kanpo unitateak garatzea, bermatuko dutenak adin txikikoak espetxe eremutik kanpo egotea.\nJustizia Sailaren egituraketa aztertzen ari da Jaurlaritza


Lasterkaz harago - Uztarria (Azpeitia)\n2018ko abu. 4a, 19:00\nMunduari pare bat buelta emateko adina korrika egin du Asier Cuevasek. Lasterkaria ez ezik, ingeniaria eta gastronomia zalea da. Olaia Iraola kazetariak haren bizipenekin uztaileko Uztarria aldizkarirako osatutako erreportajea da honakoa.\nAsier Cuevas. (Basque Team) Ikusi haundiago | Argazki originala\n"Ihes egiteko bidea, zure buruarekin egoteko unea". Hori da Asier Cuevas (Eibar, 1973) korrikalariarentzat atletismoa, besteak beste. Txiki-txikitatik gustatu izan zaio kirol hori egitea; hain zuzen ere, 6 urte zituela hasi zen eskolarteko lasterketetan parte hartzen.\n12-13 urte zituela ohartu zen kirol guztietan gehien atletismoa gustatzen zitzaiola, eta kirol hori "serioago" hartzen hasi zen. Gaur egun, korrika egitea "behar-beharrezkoa" du: "Eguneroko gauzen, arazoen, lanaren, familiaren eta beste hainbat gairen inguruan pentsatzen dut korrika egitean, gogoetak egiteko aprobetxatzen dut".\nAtletismoari esker, munduko hainbat leku ezagutzeko aukera izan du Cuevasek. "Gustuko dut bidaiatzea, gauza berriak ikastea eta jendearekin esperientziak bizitzea". Hark dioenez, "oso bizipen onak" izan ditu lasterketak tarteko egin dituen bidaietan.\nBAT Basque Teamen beka batek babesten du Cuevas, eta uste du laguntza handia direla horrelako sostenguak. Gainera, New Balance taldeko kide ere bada, eta behar duen material guztia eskaintzen dio etxe horrek. Hala ere, behin pertsona adin batera iristen denean eta ardura ezberdinak hartzen dituenean, uste du atletismoak ez duela "bizitzeko adina" ematen. "Beste kirol batzuetatik, futboletik adibidez, bizi daiteke. Ondo iruditzen zait futbolariek dirua irabaztea, baina nire etikari jarraituta, uste dut irabazten duten diru kopurua gehiegizkoa dela. Izan ere, Nobel Sari bat irabazten duenak baino diru gehiago jasotzen dute horiek".\nFutbolzalea ez da eibartarra, baina "gustura" dago bere herriko taldea Espainiako Lehen Mailan dagoelako: "Talde txikia eta xumea da Eibar, ordainketekin-eta inoiz arazorik izan ez duena. Gainera, klubak irabazien zati bat inguruko kirolari batzuei ematen die".\nAtleta izateaz harago, Cuevas ingeniaria ere bada. Industria maisu ikasketak egin eta gero, Toribio Etxeberria izeneko beka lortu zuen duela hogei urte. Ordutik hona Eibarko Tekniker enpresan aritu da lanean, fabrikazio eta muntaien diseinuko sailean. "Makina erremintak, tresnak eta saiakuntza-bankuak diseinatzen ditut gehienbat" esan du. Une askotan "lan estresagarria" izanagatik eta askotan arazoak konpontzea zaila izan arren, gauza berriak egitea gustuko duela azpimarratu du: "Teknologia erronkak gustuko ditut, sormen handikoak dira, eta are gusturago egiten ditut lankide onekin".\nEhun kilometro 06:35:39 denboran egiteko pertsona saiatua den moduan, bere egunerokotasunean ere pertsona arduratsua dela uste du Cuevasek. "Nire errutinan mila gauza egiten ditut, eta horiek modu ordenatu batean gauzatzea gustatzen naiz".\nCuevasen eguna 06:00etan hasi eta 23:00etan amaitzen da. Lana goizez edo arratsaldez egiten du, eta horren arabera antolatzen ditu entrenamendu saioak: batzuetan lanera sartu aurretik, eta besteetan, aldiz, lanetik irtetean prestatzen da. Goizetako entrenamendua enpresan bertan egiten du, eraikinari birak emanez; arratsaldeetakoa, berriz, ezberdina izaten da: "Saio luzeagoak egiten ditut, aldapadun tokietan".\nEgunak 24 ordu baino gehiago izatea gustatuko litzaioke korrikalariari; izan ere, egunerokotasunean lana, korrika egitea eta familia uztartzea ez dela erraza azaldu du. "Zorionez, ordu gutxitan asko deskantsatzen duen per-tsona horietakoa naiz, eta horrela eguneko orduak gehiago aprobetxatzeko aukera izaten dut".\nAskotan zaila egiten zaion arren, ahal duenean bere afizio txikiei tartea egiten ahalegintzen da Azpeitiko bizilaguna, baditu-eta zaletasunak. Mendira joatea, iraupen-eskia egitea eta bizikletan ibiltzea ditu gustuko afizioak, besteak beste. "Egia esan, gehien jarraitzen dudan kirola, atletismoa eta gero, txirrindularitza da".\nKirolaz gain, badu beste hobby bat ere: gastronomia. Izan ere, sukaldaritza asko gustatzen zaio Cuevasi. "Jatorduak presatzea zein jatea, biak gustatzen zaizkit, baita jaki berriak prestatzen ikastea ere". Ardoa dastatzea ere atsegin du kirolariak, nahiz eta orain gutxira arte abstemioa zen. Gauzak zer diren, baina: "Aitaginarrebak erakutsi zidan ardoa edaten, eta orain asko gustatzen zait; beti ere tamainan, noski".\n45 urte bete ditu aurten Cuevasek, eta badaki lehenago edo beranduago atletismoko erronkak utzi beharko dituela. Hala eta guztiz, argi dauka ahal den neurrian korrika egiten jarraituko duela. Etorkizunean zer pasatuko den ez dakien arren, argi du bizitza lasaiagoa izatea gustatuko litzaiokeela: "Nire familiaz inguratuta bizi nahi dut, kirola eginda eta benetan zoriontsu egingo nauten gauzez inguratuta".\nBi seme ditu korrikalariak, eta etorkizunean haiek ere kirolen bat egitea gustatuko litzaiokeela adierazi du. "Dena den, beraiek zorion-tsu izatea nahi dut, eta beraiek benetan gustuko dutena egitea. Edozertan laguntzeko prest izango gaituzte bai Onintza emaztea eta bai ni".\nMerezitako garaipena ondo ospatuta geratu da Disdira ISB\nAzpeitiak 0-3 irabazi du Donostian Herriartekoaren final zortzirenen joanekoa\nMikel Larrañaga zuzenean sailkatu da Urrezko Aizkolarien Banakako finalerako\nAitor Mimenzak eta Ainara Urrutiak irabazi dute Sare Eguneko kros herrikoia\nHamar urte, Lagun Onak Espainiako Hirugarren Mailako txapeldun izan zela\nLau azpeitiar erremontista lehiatuko dira Berria Txapelketan


Shark by Alexander Ivanichev 184 views\n09 CeoMeeting- Session2- Battelle by MLSCF 454 views\n09 CeoMeeting- Final Talk_Jay Keasling by MLSCF 2157 views\nDossierra by saraark 212 views\n09 CeoMeeting- Session 5- Biotech Corp by MLSCF 644 views\n09 CeoMeeting- Session 4- Artisan by MLSCF 778 views\n1. SACEM_ ORUBEAREN ANALISIA LEIRE BLAZQUEZ_SARA LAZKANO Analisiaren egituraketa Analisia bi zatitan eratzen da: 1_eraikin multzoari eragiten dioten kanpo baldintzak. Hauen artean, irisgarritasuna, paisaiaren aprobetxamentua, eguzkiztapen orokorra, kutsadura akustiko eta baliabideak. 2_multzoko eraikin zati bakoitzaren analisi xehatuagoa. Kontuan hartzen dira, bolumetria eta honen izaera, argiztapena,sarrera nagusiak, erabilgarritasuna...\n2. SACEM_ ORUBEAREN ANALISIA LEIRE BLAZQUEZ_SARA LAZKANO OROKORREAN_IRISGARRITASUNA\n3. SACEM_ ORUBEAREN ANALISIA LEIRE BLAZQUEZ_SARA LAZKANO OROKORREAN_EGUZKIZTAPENA\n4. SACEM_ ORUBEAREN ANALISIA LEIRE BLAZQUEZ_SARA LAZKANO OROKORREAN_SOINUA\n5. SACEM_ ORUBEAREN ANALISIA LEIRE BLAZQUEZ_SARA LAZKANO OROKORREAN_IKUSPEGIAK\n6. SACEM_ ORUBEAREN ANALISIA XEHATUA_ 1 MANTENTZEKO EGOKIA? PLANTA AZALERA 3.340 M 2 PLANTA KOPURUA 1 ARGIZTAPEN ANALISIA -sabai argiztapena -leihoak alboko hormetan BEREZITASUNAK -garaiera altuko espazioa -egitura interesgarria ERABILERA APROPOSAK -erakusketa aretoa -tailerrak LEIRE BLAZQUEZ_SARA LAZKANO\n7. SACEM_ ORUBEAREN ANALISIA XEHATUA_ 2 MANTENTZEKO EGOKIA? PLANTA AZALERA 435 M 2 PLANTA KOPURUA 2 ARGIZTAPEN ANALISIA -goiko pisuan leihoak bi hormetan -sotoan leihoak horma bakarrean BEREZITASUNAK -sotoan garaiera baxua -sarreraren presentzia ERABILERA APROPOSAK -ikasgelak -bulegoak -egoitzak LEIRE BLAZQUEZ_SARA LAZKANO\n8. SACEM_ ORUBEAREN ANALISIA XEHATUA_ 3 MANTENTZEKO EGOKIA? PLANTA AZALERA 675 M 2 PLANTA KOPURUA 2 ARGIZTAPEN ANALISIA -leihoak bi fatxadetara -horma zati batzuk itsuak BEREZITASUNAK -fatxada leihoen moduloa -sarrera propioa ERABILERA APROPOSAK -egoitza -ikasgelak -bulegoak LEIRE BLAZQUEZ_SARA LAZKANO\n9. SACEM_ ORUBEAREN ANALISIA XEHATUA_ 4 MANTENTZEKO EGOKIA? PLANTA AZALERA 4000 M 2 PLANTA KOPURUA 1 ARGIZTAPEN ANALISIA -sabai argi-putzuak -leihoak alboko hormetan BEREZITASUNAK - garaiera altuko espazioa ERABILERA APROPOSAK -erakusketa aretoa -tailerrak LEIRE BLAZQUEZ_SARA LAZKANO\n10. SACEM_ ORUBEAREN ANALISIA XEHATUA_ 5 MANTENTZEKO EGOKIA? PLANTA AZALERA 640 M 2 PLANTA KOPURUA 2 ARGIZTAPEN ANALISIA -leihoak alde bakarrean BEREZITASUNAK luzekako eraikina -beheko pisuarekin komunikaziorik ez du ERABILERA APROPOSAK -jatetxea -liburutegia -bulegoak -biltegia LEIRE BLAZQUEZ_SARA LAZKANO\n11. SACEM_ ORUBEAREN ANALISIA XEHATUA_ 6 MANTENTZEKO EGOKIA? PLANTA AZALERA 2860 M 2 PLANTA KOPURUA 1 ARGIZTAPEN ANALISIA -sabai argiztapena -leihoak horma estuetan BEREZITASUNAK -barne espazioa zatitzean aireztapen arazoak ERABILERA APROPOSAK -erakusketa aretoa -proiekzio gela -biltegi LEIRE BLAZQUEZ_SARA LAZKANO\n12. SACEM_ ORUBEAREN ANALISIA XEHATUA_ 7 MANTENTZEKO EGOKIA? PLANTA AZALERA 3710 M 2 PLANTA KOPURUA 1 ARGIZTAPEN ANALISIA -sabai argiztapena -leihoak horma luzean BEREZITASUNAK -eraikin luze garaia -fatxadan modulu errepikapena ERABILERA APROPOSAK -egoitzak -erresidentzia -liburutegia -erakusketa aretoa -tailerrak LEIRE BLAZQUEZ_SARA LAZKANO\n13. SACEM_ ORUBEAREN ANALISIA XEHATUA_ 8 MANTENTZEKO EGOKIA? PLANTA AZALERA 475 M 2 PLANTA KOPURUA 2 ARGIZTAPEN ANALISIA -sabai argiztapena -leihoak fatxadan BEREZITASUNAK -eraikin estu luzea -alboko eraikinaren zati berritua da ERABILERA APROPOSAK -biltegi -erakusketa areto -bulegoak LEIRE BLAZQUEZ_SARA LAZKANO\n14. SACEM_ ORUBEAREN ANALISIA Mantentzeko aproposenak LEIRE BLAZQUEZ_SARA LAZKANO\n09 CeoMeeting- Session2- Battelle


Hezkuntza Proiektua - Ekintza Ikastola\nAzken helburua pertsona orekatuak, zoriontsuak eta konpetenteak heztea da, errespetua eta askatasun balioak barneratuta dituzten pertsonak. Etapaz etapa, ikaslearen bizitzaren 2-18 urte bitartean, etengabeko hobekuntzan diharduen heziketa egitasmoa garatzen dugu. Kultur ezaugarri eta komunikazio eta elkarbizitza tresna gisa, hizkuntzak garatzeko ahalegina egiten dugu: ikasleek, euskara-gaztelania elebitasun orekatua lantzearekin batera txikitatik ingelesa lantzen dute; frantsesa ere hainbat ikasmailatan.\nHaur Hezkuntzako heziketa proiektua.\nLehen Hezkuntzako hezkuntza proiektua.\nBigarren Hezkuntzako hezkuntza proiektua.\nBatxilergoko hezkuntza proiektua.


Gerra garaiko desfileak - Ahotsak.eus\nGerra garaiko desfileak\nGerra garaiko desfileak Karlistek herri bat hartzean desfileak eta hitzaldiak egiten ziren, nagusiki alkateak egiten zituen hitzaldiak herriko plazan. Aita nazionalista zuen Antoniok, eta bere bi arrebak Margaritas Carlistas erakundean sartu ziren. aita eramango zuten beldurrez. Antonio, ordea, Pelayos Carlistas erakundean sartu zen.\nHizlaria(k): Berasategi Mintegi, Antonio\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ATG-026-021 kodeko bideoa nahi duzula aipatzea: ahotsak@ahotsak.eus\nKarlistek herri bat hartzean desfileak eta hitzaldiak egiten ziren, nagusiki alkateak egiten zituen hitzaldiak herriko plazan. Aita nazionalista zuen Antoniok, eta bere bi arrebak Margaritas Carlistas erakundean sartu ziren. aita eramango zuten beldurrez. Antonio, ordea, Pelayos Carlistas erakundean sartu zen.\nData: 2010(e)ko urriaren 21a\nGaia(k): Politika » Gerra zibila (1936-1939) , Politika » Gerra zibila (1936-1939) » Gerraren eragina , Politika » Gerra zibila (1936-1939) » Errepresioa , Politika » Jarrera politikoak » Karlismoa, liberalismoa , Politika » Gerra zibila (1936-1939) » Borroka\nBost urte langile-batailoian\nGerran hildako ezagunak\nGerra zibila: Errebaleko mojak ihesi; herria suntsiturik\nUzturretik bonbak gerra hasieran\nGerra garaian morroi\nEtxea sutan eta militarrak tiroka


Game Erosketak Center janzten Online. Play for free\nGame Erosketak Center janzten\nPlay jokoa Erosketak Center janzten Online:\nGame Description Erosketak Center janzten\nErosketak - moderno asko ladies jarduera gustukoena. Soinekoak, Blusen, gona, prakak, oinetakoak, osagarriak, eta hori ez da inoiz gehiegi sinesten dute! Dendan cute Neska hau joan. Aurkitu ugari ondasun -mota guztiak dira elementuak bere hurbiltzen dira! Ez ahaztu ilea, baita eskubidea poltsa aukeratzen! Urtean jokoa Mall sagua soilik soineko kontrolak guztiak. . Play jokoa Erosketak Center janzten konektatuta.\nTekniko jokoa Erosketak Center janzten ezaugarri\nGame Erosketak Center janzten gehitu: 17.01.2013\nJokoa jokatzen: 3259 aldiz\nGame Rating: 4.24 errondan 5 (67 kalkuluen arabera,)\nBezalako jokoa Erosketak Center janzten Jokoak\nDeskarga jokoa Erosketak Center janzten\nEmbed Joko Erosketak Center janzten zure web orrian:\nErosketak Center janzten\nJokoaren txertatu Erosketak Center janzten zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Erosketak Center janzten , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Erosketak Center janzten -rekin, baita ere, jokoa jokatu zen:


Luistxo Fernandez 2022/06/26 12:37\nInteres berezia neukan gaur Urola aldeko eraikuntza mudejarrak ezagutzeko. Jakinarazi zidaten duela egun batzuk aukera egongo zela, Urola Turismoa erakundeak antolatutako 2022ko udako jarduera egitasmoan azaltzen zelako aukera gaurko. Hona informazioa bertako hedabide batean, eta eskuorria PDF eran, zeren eta Urola Turismoaren webgunean ez dator udako jardueren berri (dakikezunez, errazagoa zaio euskal erakunde estandar bati eskuorri bat inprimatu eta Annapurnara helaraztea, web bidez informatzea baino).\nBa tira, eskuorriko jarduera horiek guztiak ERDARAZ (eta zehazki ESPAINOLEZ) antolatu direla zehaztea inportantea iruditzen zait. Lehenbizikoan izena emateko, deitu nuen atzo Azpeiitiko Turismo Bulegora, eta galdetu nuen ea ze hizkuntzatan izango ote ziren. Iruditu zitzaidan sorpresa hartu zutela galderarekin, baina esan zidaten "joandakoen arabera, inork gaztelaniaz eskatzen bazuen, gaztelaniaz izango zela". Bikaina politika, pentsatu nuen. Izatez, gaizki informatu zidaten, hori baino itsusiagoa izan da egoera: bertaratutako guztiak euskaldunak izanda, euskaraz eskatuta, eta gidariak euskara jakinda, bisita azalpena gazteleraz izan da.\nGidariak bazekien euskaraz, ez da ezagutza kontua, prestaketa baizik, landu gabe zeukan edukia euskaraz. Eta bere errua ere ez da izango, esan badiote ez prestatzeko eta dena erdaraz egiteko. Inpresioa hartu dut gaurkoaz gain 2022ko egitarau osoa horrela dela, ez bakarrik gaurkoa. Ez "elebitasun" indefinitu batean, edo "segun nor azaltzen" den, baizik eta ESPAINOLEZ ETA KITO.\nEskuorriak edo Uztarriako albiste honek ez dute zehazten hizkuntza politika. Urola Turismoak ze kudeaketa eredu duen ez dakit, ze izatez, gorago aipatu dudan bezala egitaraua ere ez da ageri beren webgunean. Azkoitiko Udala ez dago UEMAn. baina Azpeitiko Udala bai, eta atzo izena eman, Azpeitiko Turismo Bulegotik egin nuen: pentsa beza baten batek (hau irakurtzen badu) ea UEMAkidetzak erantzukizunik ezartzen duen herrian egiten diren turismo ibilbideak antolatzeko orduan.\nHizkuntza politikarik gabeko ebento antolakuntza badakigu nolakoa den, edo erdaraz zuzenean, edo bertaratu eta bueno, "euskaraz egingo dugu?" batek eskua altxatu arte eta "es que yo prefiero en castellano". Delako zirkunstantziengatik, antolatzen dena gazteleraz bada, gutxienekoa da abisatzea, estres linguistikoa herritarron bizkar utzi barik: pasa ezazue lotsa zuek antolatzaileok, ez guk. Eta bestela, konpondu, bisitak hizkuntzaren arabera antolatu: ordu honetan hau euskaraz, hura gazteleraz, bestea ingelesez. Ba omen da beste metodo bat inon aplikatzen dena, izena ematen duen lehenak aukeratzen duela hizkuntza: bueno, sistema bat da, web bidezko informazio egoki eta eguneratuarekin funtziona dezakeena.\nNire aldetik oharra bidaliko dut Elebidera eta Hizkuntza Eskubideen Behatokira.


Nondik hasi... - Lasarte-oria - Txintxarri.eus\nJulen Basterra 2021-11-05 08:00\nKaixo denoi. Berria naiz hemen eta hitz batzuk idaztera nator, norbaitek irakur ditzan. Zerbait interesgarria idazteko asmotan onartu nuen TXINTXARRI-ren gonbite hau. Gaurkoan, ordea, ez dakit zer den garrantzitsua, dena kontrolpean nuela uste nuenean mundua jausi baizitzaidan berriro. Astebete lorik ia egin gabe eman eta gero lan-kontratua etetea erabaki nuen duela hilabete pasatxo. Azken egunak, ordea, duela hilabete gertatu zitzaizkidanak paperera eramaten igaro ditut. Niretzako bakarrik ari naiz idazten, nire senak gidatuta. Badakizue, berriro altxatzearen legeak aplikatzen dira beti halako egoeretan. Ez dakit lege hauek nork idatzi zituen, baina, jainko-jainkosak sortu baina aurretiko garaikoak dira. Giza konstituzioaren parte.\nNondik hasi? Galdetzen diot neure buruari. Dagoeneko, erantzuna badakit. Zorionez, ez da erortzen naizen lehen aldia. Alabaina, ez da erraza altxatzea eta itzultzea kanpoko kaosari begira galdu zarenean. Egiazki, denbora bat behar duzu urak berriz ere baretu daitezen. Urak harrotzearen eta baretzearen prozesuek nire lagun baten hitzak dakarzkidate gogora. Hark zingira bat du aipatzen:\n"Noizbait lortu baduzu zure gogamenaren zingira laua bezain gardena zedarritzea, ez jaurti harri koskorrik bertara".\nZingira laua eta gardena mantentzea, horixe adiskidearen aholkua. Ezagutzen nautenek badakite Lao Zi dela nire pentsalaririk kutunena eta Daoaren irakaskuntzak jarraitzen ahalegintzen naizela, neure neurrian bada ere. Esaldia berea da, nire idazkeraren iragazkiaz pixka bat moldatua izan den arren. Duen mamiak hemen konpartitzera behartzen nau. Izan ere, Lao Zik bizitza on bat nola bizitzen den jakiteko baliagarriak diren tankera honetako jakituria pilula asko oparitzen dizkigu, norberak dagoen lekutik interpretatzen eta aplikatzen dituenak. Azken hiru urteotan, bolada txar zein onetan, gustu handiz irakurri eta entzun izan ditut Lao Ziren esanak. Batasuna ematen didan iturritzat daukat gizona.\nBada, "irakasle agurgarriari" jaramonik egin gabe, nork eta nik neuk, inork ni behartu gabe, hainbeste daoismo pilula kontsumitu eta gero, hartu eta jaurti diodan harri koskorra nahiko bare nuen zingira propioari. Arraioa! Harrikada galanta nirea! Uhin ugari zirkuluan mugagaberuntz zabaltzen hasiak dira zingiran. Harri koskorra, berriz, halabeharraren legez beheruntz doa azkar. Harriak zingira hondoa jo du, noski. Eta, une horretan, lokatz partikulak zabaldu dira. Dagoeneko, zingira gainean zein hondoan ez da ezer ikusten, ur uherretan murgildu baikara. Beste behin, argitasuna itzul dadin, itxarotea eta ezer ez egitea tokatzen da... Gezurra badirudi ere, hauxe da azkenean lanik zailena, munduagatik ezer ez egitea. Lagunaren hitzetan:\n"Munduaren alde ezer ez egitea, horra ikaskuntzaren hasiera iragartzen duen danborraren hotsa".\nAi ene! Izango al naiz inoiz hasiera honi heltzeko gai? Ez dakit, baina, gutxienez, bidean agertuko zaizkidan harri koskorrak zingirara ez jaurtitzearekin konformatuko naiz.


Hondakin-uren tratamendu - Wikipedia, entziklopedia askea.\nHondakin-uren tratamendua prozesu fisiko-kimiko eta biologikoen bidez ur horiek dituzten kutsazaile organiko zein inorganiko gehienen ezabapenean datza. Araztegietan burutzen den tratamendu honek ibai eta erreketara ur garbia isurtzea ahalbidetzen du, hondakin-ur zikinak efluente garbi bat bihurtzen baititu.\nHondakin-uren tratamendua bereizi egin behar da edateko uraren arazketatik. Lehenengo prozesuak ur zikinak garbitzen ditu, eta bigarrenak ur garbiak edateko moduko ur bihurtzen ditu.\nHondakin-urak etxeetako eta industrietako hondakin likidoak dira, estolderietan bideratzen direnak. Baita euritako urak ere. Hiri-hondakinak dira, hiru ezaugarri dutenak: hondakin fekalak dituzte, oxigeno gutxi, eta materia organiko ugari (OEB: >200).\nSortzen diren leku berean (etxeetan, baserrietan, lantegietan...) tratatzen dita batzuetan hondakin-urak, hobi septikoetan edo antzeko egituretan. Industrietako hondakin-urek, bestalde, gai toxiko asko dituzte maiz, araztegira bidali aurretik lantegian bertan tratatu behar direnak.\nHondakin-uren arazketak ekosistemaren babesa ez ezik (ibaiak, errekak eta itsasoak ez zikintzea, alegia), biztanleriaren baldintza higienikoak areagotzea eta izurriteak ekiditea ere bilatzen du: tratatu gabeko hondakin-urak bat etorriko balira nekazal-jarduerarekin ondorio tamalgarriak sor litezke. Horregatik, efluente argiak lortzea funtsezko zeregina da, ikuspuntu ekologiko zein osasun-irizpide batetik.\nAraztegietan burutzen den hondakin-uren tratamenduak efluente garbia sortuko du, alde batetik (erreka, ibai edo isasora isuriko dena), eta sedimentu solido bat, lohi izenekoa, hondakin-uraren zikinkeri gehiena duena, bioerreaktoreetan prozesu anaerobio baten bidez tratatuko dena.\nHerri edo hiri bateko araztegi batek etapa desberdinetan tratatzen ditu jasotako hondakin-urak. Ohiko tratamenduak honako fase hauek ditu:\naurre-tratamendua: hondakin-urek dituzten hondarrik handienak baztertu egiten ditu.\ntratamendu primarioa: esekiduran dauden solidoak kentzen ditu.\ntratamendu sekundario edo biologikoa: ingurugiro aerobio batean, mikrobio batzuek hondakin-urek dakarten materia organikoa katabolizatzen dute, horren kontzentrazioa nabarmen jaitsiz\ntratamendu tertziarioa: efluentearen egoera hobetzen du ingurune natural batera (erreka, ibai, itsasoa...) isuri aurretik.\n2 Tratamendu primarioa\n3 Tratamendu sekundarioa\n3.1 Lohi aktibatuak\n3.2 Jario bidezko iragazketa\n4 Tratamendu tertziarioa\n5 Lohien tratamendua\nFase honetan ur zikinak dituen hondarrik lodienak (zapiak, plastikoak, konpresak, papera, latak, etab.) kanporatzen dira. Prozesu fisikoen bidez -galbahe eta saretak erabiltzen dira horretarako- objektu solido handiak bereizi eta alboratu egiten dira. Era berean, aurre-tratamenduak hondarrak eta koipeak ere uretatik kentzen ditu: honetarako uraren zirkulazio-abiadura moteltzen da, substantzia horien jalkitzea errazten duena.\nTratamendu honek esekiduran dauden solidoak baztertzen ditu. Hori lortzeko tanga biribil handietan jalkitzen uzten da ura, 2 eta 3 ordu arteko denborarekin. Jalkitzen diren substantziek edo sedimentuek lohi izeneko produktua eratzen dute, jaso eta tratamendu anaerobiko berezia izaten duena (ikus aurrerago).\nIndustrietako hondakin-urak hartzen dituzten araztegiek tratamendu fisiko-kimiko berezia burutzen dute sarritan, produktu toxikoak eta metal astunak deuseztatzeko: erreaktibo kimiko batzuk erabiliz molekula kaltegarriak jalkitarazten dira.\nTratamendu honen bidez uraren materia organikoa ezabatzen da, tangan dauden bakterio eta protozoo aerobioei esker. Tratamendu honek uraren OEBa nabarmen gutxitzen du, %95 inguruan.\nHondakin-uren materia organikoak jatorri ezberdinak ditu: hondar fekalak, janari-hondarrak, xaboiak eta garbigarriak, batez ere.\nBi motatako tratamenduak erabiltzen dira materia organikoa jaisteko: lohi aktibatuena eta jario bidezko iragazketarena. Batean zein bestean mikroorganismoek zeregin oso garrantzitsua betetzen dute materia organikoa degradatzeko orduan.\nOhiko tratamendu sekundarioa da. Bi etapetan burutzen da:\nlehenengoan tratamendu primariotik datorren ura tanga handi batean bildu eta 10-12 ordutan mantentzen da. Tanga horretan etengabe injektatzen da oxigenoa, ingurugiro oso aerobioa sortzeko. Tangan dauden bakterioek eta protozooek materia organikoa mineralizatu eta OEB gutxitu egiten dute. Bakterioen artean honako hauek dira aktiboenak: Pseudomonas, Alcaligenes, Brevibacterium, Escherichia eta Zooglea. Azken honek garrantzi handia du arazketa prozesuan, materia organikoaren malutak sortzen baititu. Maluta horiek funtsezkoak dira, materia organiko koloidala jalkitzen dutelako (horrela kanporatzen da) eta protozoo eta beste bakterio degradatzaileak biltzen dituztelako.\nbigarren etapan malutadun efluentea beste tanga batera eramaten da, dekantagailu gisa jarduten duen tangara, hain zuzen. Bertan malutak jalkitzen dira eta sortutako sedimentua beste lohiekin batera bioerreaktore anaerobioetara bideratuko da. Bestalde, malutetako zati bat lehenengo tangara pasatuko da inokulu moduan jardun dezan.\nJario bidezko iragazketaAldatu\nJario bidezko iragazketa landa eremuko araztegi batean.\nTratamendu hau harri-geruza edo plastikozko geruza duen tanga baten erabileran datza. Garbitu behar den hondakin-ura tantaka erori eta harri-geruza horretatik pasatzen da, materia organikoa harrien azalean atxikituz. Harrietan bakterioz eta protozooz osaturiko biopelikula bat dago, materia organikoa oxidatzen duena.\nEz da araztegi guztietan egiten, garestia baita. Bere helburua ekosistema natural batera isuriko den uraren kalitatea hobetzea da. Ohiko tratamenduak hiru alderdi hauek lantzen ditu:\neutrofizazioa eragiten duten fosfatoen deuseztapena\ngarbigarri, herbizida eta beste molekula kaltegarrien ezabaketa\nuraren klorazioa, balizko mikrobio patogenoak suntsitzeko\nIkusi dugunez, hondakin-uren tratamendu primarioan eta sekundarioan material solido batzuk jalkitzen dira (esekiduran dauden substantziak eta materia organikoa eta mikrobio degradatzaileez osaturiko malutak). Ura garbitu ahala, daukan zikinkeria jalkinetan pilatzen da. Jalkinen multzo horrek "lohi" izeneko materiala osatzen du, berezko tratamendu bat jasotzen duena araztegietan.\nNabaria denez, arazketa prozesuan sorturiko lohiak ibaietara edo itsasora zuzenean isuriko balira ez luke ezertarako balioko ekosistemara isuri aurretik ura garbitzeak. Lohi edo lokatz zikin horiek, hortaz, tratatu egin behar dira.\nEzer egin aurretik lohiak deshidratatu ohi dira. Lohien osagai nagusia ura da (%95), beraz ur hori kendu eta tratamendu primarioaren tangara bidali egiten da, garbitzeko.\nLohi kontzentratuek tratamendu ezberdinak izan ditzakete:\nbioerreaktoreetan, ingurugiro anaerobio batean hainbat mikrobiok lohiak degradatzen dituzte, biogasa sortzen. Bi mikrobio motek parte hartzen dute lohien degradazioan: hartzidura osatzen duten bakterio batzuek (hainbat Enterobakteriok, Clostridium eta Fusobacterium generoek...) eta oso anaerobioak diren arkeobakterio metanogenoek (Methanobacterium, Methanococcus...). Lehenengoek CO2 eta H2 gasak sortzen dituzte, eta bigarrenek metanoa. Gas horiek guztiek biogasa izenekoa osatzen dute, erregai moduan erabil daitekeena araztegian bertan.\nBioerreaktoreetan burutzen den prozesu anaerobio honek denbora asko behar du (30 egun inguru) lohiak degradatzeko eta biogasa sortzeko. Prozesuak tenperatura altuak ere (36 °C) behar ditu.\nongarri bihurtu: horretarako zerrautsa, zuraren txirbila edo lastoa gehitzen zaizkio lohi deshidratatuari.\nhainbat kasutan lohiak ez dira aprobetxatzen eta deuseztatzen dira, erreketa eginez, esaterako.\nAzken aldaketa 2 abendua 2020(e)an, 14:59(e)tan\nOrriaren azken aldaketa: 2 abendua 2020, 14:59.


ZERAK. - The act of killing (Joshua Oppenheimer, 2012)\nThe act of killing, erailtzearen zera, gertakaria, artea; nola egiten den. Hori azaldu digute, Joshua Oppenheimerren begiradapean, filmeko protagonistek. Azaldu digute guri, eta azaldu diote batez ere beren buruari, munduari euren loria kontatzen ari zirelakoan. Nola egiten den, eta nola egin zuten. Beren buruari ere loria kontatzen ari zirelakoan, eta zer demonio kontatu dioten. Beren buruari, bizitzen berriro ere nolabait ikasia zuenari.\nTorturatzaileak dira protagonistak, paramilitarrak, haien lagun izandako prentsaren arduradunak, ministroak. Garaileak denak, gangsterrak; freeman-ak, gizon libreak, euren esanetan. Joan zaie zuzendaria egitasmo batekin. Munduari kontatu egin behar zaio haien historia, eta zer hoberik zinema baino. Zinemazaleak dira gainera. Amerikarrek egin badute, nola ez dute bada eurek egingo. Badute zer kontatua, eta bestek ez egindakoa egin dezakete, konta dezakete. Hala dagite.\nIkusleok ikusiko dugu film epiko, musikal eta gangster film arteko hori nola doan eraikitzen, eta ikusiko ditugu aktoreak ispilu jokoan, ispiluaren, pantailaren bi aldeetara jarrita, ikusle bihurturik aktore bezainbat. Filma eraikitzeaz eginiko filma, filma aitzakia hartuta, bitartean filmatutakoa delarik film. Material benetan erasalea. Eta, akaberan, hainbeste hainbeste gauza kontatu dizkigun film poliedriko, polifilmiko hori bukaturik, gogoa, filmatzen ari zirena muntatuta, amaituta ikusteko, baita filmaketa bera objektu duen kontakizuna nola egin zen azalduko lukeen beste bat lortzeko. Nola iritsi ziren haraino, nola irabazi euren konfiantza, zer egin zuten bukatutakoan. Balizko hiru film, ez dakigu zein panpin txiki ez handi.\nKanpoaldea. Eguna, baina egun arraroska. Koloreak saturatuta oso; berdeak eta zuriak beste koloreei dagozkien tokietara zabaltzen dira. Hainbat jende, oinak geldirik baina dantzan, dilindan; besoak gora. Mendixka bat, eta hondoan, urjauzia. Laster, euretako bat ikusiko dugu, mendixka berean, trapuz jantzitako hiru japoniarrekin batera. Japoniarrek burdinazko haria daramate lepo-inguruan. Domina bat atera patrikatik eta hasierako gizonari jartzen diote. Eskerrak ematen dizkiote, exekutatu dituelako, mundu honetatik libratu eta toki hobe batera, ez txiroak ez komunistak ez diren toki batera bidali dituelako.\nBarrualdea. Eguna. Telebista parean, aktore papera egin duen gizona, exekutatzailea, bere buruari begira. Hunkituta dago. Ez zukeela sekula pentsatuko hain gauza ederra egin zezakeenik. Hondoko urjauziak deskribaezinak zaizkion emozioak dakarzkiola.\nTestu hau eta beste Eremuz Kanpo 4X13-n.\nGaia hizpide Paradisu Zinema 47-n


Portal municipal de Sopela - Ikertua istripu bat izan eta alkohol tasa laukoizteagatik\nUsted está aquí: Inicio Biblioteca BERRIAK Hiritarren Segurtasuna Ikertua istripu bat izan eta alkohol tasa laukoizteagatik\nIkertua istripu bat izan eta alkohol tasa laukoizteagatik\nSopelako Udaltzainek Portugaleteko 48 urteko gizon bat ikertzen ari dira, edari alkoholdunen eraginpean gidatzen zuen bitartean trafiko istripu batean inplikatuta egoteagatik.\nUdaltzaingoak dei bat jaso zuen asteartean, apirilak 9, 18:26ak aldera. Deia egindako pertsonak, turismo batek lorategi baten kontra talka egin zuela baieztatu zuen eta gidaria ibilgailutik ateratzen saiatzen ari zela, lortu barik. Gauzak horrela, Udaltzaingoa bertaratu eta gidaria aurkitu zuen, 3 txakurrekin batera, ibilgailutik urruntzen, inguruko baratze batzuetara zihoala. Agenteek alkohol-testa egin zioten gidariari, zeinak baimendutako tasa laukoizten zuen. Gidariak ezbeharraren erantzukizuna bere ibilbidean gurutzatu zen katu bati egotzi zion.\nGetxoko Justizia Jauregian epaiketa azkarra egiteko eguna jarri da, gidaria ustez BideSegurtasunaren Aurkako Delitu bat egiteagatik ikertu bezala agertzen delarik.


Bilboko Udalak LGTBI fobiaren aurkako programa jarri du abian | El Correo\nZurekinBilboko Udalak LGTBI fobiaren aurkako programa jarri du abian\nLGTBIren desfilea iaz, Bilboko itsasadarrean. / Jordi Alemany\nKanpaina honek bihar ospatuko den Homofobiaren, Lesbofobiaren, Transfobiaren, Bifobiaren eta Intersexfobiaren kontrako Nazioarteko Egunarekin bat egingo du\nUNAI SARRIUGARTE Jueves, 16 mayo 2019, 01:26\nBilboko Udalak LGTBI fobiaren aurkako programa jarri du martxan. Bihar, maiatzaren 17an, Homofobiaren, Lesbofobiaren, Transfobiaren, Bifobiaren eta Intersexfobiaren kontrako Nazioarteko Eguna dela medio, udalak Bilbo sexu-aniztasunaren eta genero-adierazpenen alde dagoen hiria dela aldarrikatu nahi izan du.\nKanpaina honek Bilbo diskrimanaziorik eta indarkeriarik gabeko uri moduan sendotzea du helburu. Hau da, biztanleen arteko errespetu eta berdintasuna nagusitzea, eta gizartean egun normalizatua dagoen kolektibo hau aurreiritzirik gabe tratatzea.\nAzken urteotan Bilboko Udalak kolektibo honen inguruko zenbait sentsibilizazio-kanpaina babestu eta egin izan ditu, berdintasuna sustatuz. Berdintasun hori dela bide, sexu-orientazioaren eta genero-adierazpenaren inguruko diskrimanaziorik ez dela onartuko aldarrikatu dute.\nEgun, Bilbo balioen hiria da eta, hortaz, gayen, lesbianen, bisexualen, transexualen eta intersexualen kontrako gorrotoa gaitzesten duen lekua da. Bizkaiko hiriburuak esparru honetan aurrerapauso handiak egin dituen arren, asko dago egiteko oraindik. Izan ere, kolektibo honek askotariko diskriminazioa, irainak eta indarkeria jasaten ditu.\nEgoera larri horren aurrean, udalak, gainerako erakunde eta elkarteekin, Bilbon lan egiten duten LGTBI erakundeekin eta, orokorrean, herritarrekin elkarlanean aritzeko erronka hartu du, hiriak aniztasunaren esparru bihurtzearen aldeko apustuari eusteko.\nAipatu dugunez, maiatzaren 17a LGTBI kolektiboaren aurkako Nazioarteko Eguna da. Izan ere, duela 30 bat urte Osasunaren Mundu Erakundeak homosexualitatea buruko gaixotasunen zerrendatik kendu zuen eguna izan zen.\nBestalde, Bilboko Udalak datozen egunotan zabalduko du programa hau euskarri fisiko nahiz digitaletan. Euskarri digitalei dagokienez, kanpaina ikusgai egongo da udalaren webgunean: www.bilbao.eus edota udalaren sare sozialetan: Bilbao Berdintasuna – Facebook eta Twitter- eta Bilboko Udala –Facebook, Instagram eta Twitter.\nCEBEK Bizkaiko Enpresarien Konfederazioak derrigorrezko lanaldiaren erregistrorako denbora gehiago eskatu du Museoen Nazioarteko Eguna dela eta, zenbait jarduera antolatu dituzte asteburuan Artiumen


Demetrios Falerokoa - Wikipedia, entziklopedia askea.\nAlexandriako Liburutegiko zuzendaria\n- Zenodotus (en) →\nPhaleron (en) eta Antzinako Atenas, K.a. 350\nEgipto, K.a. 283 (66/67 urte)\npolitikaria, filosofoa eta liburuzaina\nDemetrios Falerokoa (Falero —Atenastik 8 km-ra—, Antzinako Grezia, K.a. 350 inguru - Goi Egipto, K.a. 280 inguru) estatu-gizona eta hizlaria izan zen. Teofrastoren ikasle eta adiskidea. Atenasko gobernaria K.a. 317-307 bitartean, Kasandrok agindurik. Aginte zuhurra eta berrizalea eraman zuen aurrera. Egiptora erbesteratu behar izan zuen, Ptolomeo Soterren gortera, Demetrio I.a Poliorcetesek Atenas menderatu zuenean. Demetrios Falerokoak Alexandriako liburutegia osatzeko aholkua eman zion Ptolomeo Soter egiptoar erregeari. Bere idazlanetan gai ugari ukitu bazituen ere, Atenasko gobernuaren gorabeheren berri eman zuen batez ere. Oso hizlari iaioa izan zen.\nMultimedia: Demetrius Phalereus\nISNI: 0000 0000 1355 8362\nBNF: 121906097 (data)\nOpen Library: OL2593448A\nOrriaren azken aldaketa: 18 abendua 2021, 21:03.


Adverity: konektatu, kudeatu eta aztertu zure marketineko datuak | Martech Zone\nNire bezeroetako bat lantzen jarraitzen ari naizen proiektu bat erabakiak hartzeko benetako datuak ematen dituzten marketin panelak eraikitzea da. Erraza dirudi, ez da benetan.\nEz da erraza. Bilaketa, sare sozial, e-merkataritza eta analisi plataforma guztiek beren jarraipena egiteko bitarteko propioak dituzte - konpromiso logikatik hasi edo berriro dauden erabiltzaileetara. Ez hori bakarrik, baina plataforma gehienek ez dute ondo jokatzen datuak beste plataforma batzuetara bultzatu edo ateratzean. Onar dezagun ... Facebook bezalako lehiakide batek ez du jatorrizko konektore bat eraikiko Google Data Studio-rekin jendeak bere datu sozialak eta analitikoak bertan bateratu ditzan.\nPlataforma garrantzitsu guztiek badute datuak beren APIaren bidez esportatzeko modua, eta badaude horretaz baliatzen diren plataformak negozioak eraikitzen laguntzeko marketineko adimena.\nDenbora gehien daramadan tresna Google Data Studio da. Doako negozio-inteligentzia, salaketa eta aginte-plataformarako - doako prezioa ezin da gainditu. Zoritxarrez, Google-ren jabetzakoa denez, ez duzu beste jokalaririk ikusiko partaideek beren datuetarako lokailuak eraikitzeko. Ondorioz, hirugarrenen plataforma ugari gorantz doaz. Horietako bat da Adberity.\nAdverity-k hiru irtenbide eskaintzen ditu:\nAdverity datu-mapa - Sistema anitzetako datuak konektatu eta edozein helmugara bidali datuak biltzeko, prestatzeko eta kudeatzeko prozesuak automatizatuz.\nAdverity Insights - Neurrira egindako aginte-panelek zure marketinaren eta negozioaren errendimenduaren ikuspegi orokorra eskaintzen dizute. Konektatu datu egokiak aginte-panel egokietan pertsona egokientzat.\nAdverity PreSense - Adimen Artifiziala erabiliz, PreSensek modu proaktiboan optimizatzeko aukerak aurkitzen ditu ikasketa automatikoa eta estatistika aurreratuak baliatuz. Anomaliak hautemateko, datuak aurkitzeko eta gastuak egiteko gomendioak erabiliz, enpresek beren marketin analitiken indarra eraldatu dezakete.\nKonektatu eta lan egin komunikabide, marketin eta merkataritza elektronikoko ekosistema osoekin. Jatorrizko ehunka sarbidearekin marketineko datu iturriak. Adverity-k datu granulatuak biltzen ditu, tresna ugari sorta batetik bestera. Denetarik integratu dute: finantza, salmenta puntu eta eguraldi datuak.\nAdverity-k inoiz baino sakonago begiratzeko aukera ematen dizu bezeroaren ibilbide osoan. Nahastu aurrez isildutako datu-korronteak zure bezeroen negozioaren ikuspegi orokorragoa lortzeko.\nJarri zure datu guztiak zure esku eta aprobetxatu eraginkortasunaren igoera izugarriak. Ez dago plataformen artean aldatu beharrik zure datuetara sartzeko. Ez da gehiago eskuz aztertzeko datu multzoak prestatzen. Horren ordez, zure baliabideak ikuspegi berriak ezagutzera eta datuetatik balio erantsia sor ditzakezu.\nDatuak oinarritutako marketinean inbertitzea enpresek etekin handiak lortzen dituzten arloa da. Winterberry Taldearen eta Global Direct Marketing Association (GDMA) txostenaren arabera, buruz % 80 edo inkestatu ikusi bezeroen datuak funtsezkoak direla marketin eta publizitate ahaleginetarako.\nZer da datuek bultzatutako marketina?\nDatuetan oinarritutako marketina bezeroaren informazioan oinarritutako marka komunikazioak optimizatzeko ikuspegia da. Datuek bultzatutako merkaturatzaileek bezeroen datuak erabiltzen dituzte beren beharrak, nahiak eta etorkizuneko portaerak aurreikusteko. Ikuspegi horri esker, marketin estrategia pertsonalizatuak garatzen dira inbertsioaren errentagarritasun (ROI) ahalik eta handiena lortzeko.\nKasu praktikoa: Nola Mindshare datuak optimizatzeko integrazioa eta bezeroen berri ematea\nMindshare Herbehereak komunikabide eta marketin zerbitzu globalen konpainia holandarraren filiala da. Mundu osoko 7,000 langile baino gehiagorekin, Mindshare GroupM eta WPPren marketin kanpaina globalen gehiengo osoaren arduraduna da. Lan karga hain handia kudeatzeko, konpainia aspalditik zegoen bezeroen datu bilketa, integrazioa eta txostenak optimizatzeko datuen marketin tresna lortzeko. Helburu horiek orain bete dira, Adverity-ren laguntzarekin.\nNormalizatu zure KPIak\nDatuek oinarritutako marketin modernoaren funtsezkoa da komunikabideen kanal guztietan marketinaren estandarizatutako metrikak erabiltzea. Kanalen arteko marketinaren errendimendua neurtzea errazagoa da KPI guztientzako esparru estandarizatua dagoenean. Horrek datuak nola egituratzen diren koherentzia bermatzen du, datuak nondik datozen kontuan hartu gabe.\nAdverity-k zure errendimendu-metrika guztiak lerrokatzen dituzten mapaketa aukera erraldoi eta konplexuak sortzeko aukera eskaintzen du, sagarrak beste sagar bateratuekin alderatu ahal izateko. Horri esker, merkaturatzaileek beren xede-audientzia edo datu segmentu guztiak metrika edo dimentsio bakarrean sar ditzakete, adimen bateratuarekin oso ikasitako marketineko erabakiak hartzen laguntzen diete.\nErreserbatu Adverity Demo bat\nTags: iragarkiairagarkiaren datu-mapairagarkiakadberity presensedatu-konektoreadatu iturriakexcelgoogle datuen estudioaharmonizazioaburmuinaSnowflake


Andrés Espinosa gogoratuz, mendi-martxa – Ametx Gazteria\nAndrés Espinosa gogoratuz, mendi-martxa\nPosted on 2020-09-28 2020-09-28 AuthorAdmin\nAndrés Espinosaren urteroko mendi-martxa urriaren 4an ospatuko da aurten.\nAurten, urriaren 4an ospatuko da urtero ospatu ohi den Andrés Espinosa mendi-martxa. Gida batek emandako azalpenekin, Andrés Espinosaren PR BI-74 ibilbidea ezagutzeko aukera izango duzu. Gainera, hamaiketakoa eskeiniko da.\nBi ibilbide desberdin egongo dira, biak Jauregibarria parkean hasiera dutelarik: ibilbide luzea (22,5 km) 8:00etan, eta ibilbide laburra (6km) 10:00etan. Azken hau, familientzako aproposa izango da, Erdu Olgetan programaren barruan dagoelarik. Ibilbidean parte hartzeko, ez da beharrezkoa aldez aurretik izenik ematea. Bertan irteeran, gehienez 10 pertsonako taldeak egingo dira eta kontaktuak hartuko dira.\nEz da bisita gidatu bat, irteeran, esandako orduetan, PRaren gorabeherak azalduko dira eta ibilbidea egiteko gomendioak emango dira. Ibilbidea hasten den ordutegian parte hartzen duten pertsonei picnic poltsa bat emango zaie.\nPertsonen arteko distantzia momentu oro errespetatu beharko da eta maskara derrigorrezkoa izango da.\n← Previous Previous post: Zelaietako haur eta gazte zerbitzuak irailaren 28an irekiko dituzte ateak berriro\nNext → Next post: 11-18 urte bitarteko gazteei zuzendutako “Gauero zinea” programa


Unibertsitate aurreko orientazio saioak ikasleentzat, EHUn – Lauro Ikastola\nUnibertsitate aurreko orientazio saioak ikasleentzat, EHUn\nLauro Admin erabiltzeak argitaratua. 25 urtarrila, 2017.\nIkastolako 1. Batxilerreko ikasle talde bat, urtarrilaren 23an, EHUko kimikako laborategietan aritu da zenbait ekintza burutzen “Kimika bizirik” programa barruan. Bigarren Hezkuntzako orientatzaileak saio berezi batzuk egin zituen azaroan, ikasleei jarduera hauek eta izen-emateko pausoak azalduz.\nUnibertsitateak orientazio saio hauek eskaintzen ditu aurreunibertsitateko ikasleentzat, eta joandako ikasle taldea, EHUko kimikako laborategietan polimeroak sintetizatzeko, bost zentimoko txanpona urrezkoa bihurtzeko, fluoreszentzia eta luministentzia kontzeptuak lantzeko aukera izan dute, besteren artean.\nHaur, Lehen Hezkuntza eta DBHrako matrikula ofizialerako epeak: urtarrilak 30 – otsailak 1019 urtarrila, 2017 Lauronix taldea saritua First Lego League lehiaketan30 urtarrila, 2017


HABE IKASBIL: Audio-liburua: Hizkuntzen irakaskuntzan altxor preziatua\nAudio-liburua: Hizkuntzen irakaskuntzan altxor preziatua\nIrakurgaiak formatu digitalean izatea oso erosoa da ikuspegi askotatik: toki gutxiago okupatzen dute, ez dira degradatzen eta gainera, aukera ugari eskaintzen dituzte hizkuntzen irakaskuntzan.\nAdibidez, audio-liburuek hizkuntzak ikasteko eta irakurtzeko zaletasuna pizteko aukera interesgarriak eskaintzen ditu. Horrela uste du Maite Goñik, Mondragon Unibertsitako irakasleak. Elkarrizketa honetan azalduko du zertarako izan daitekeen interesgarri tresna hau.\nEuskaraz entzun daitezkeen zenbait liburu biltzen dituen webgune interesgarri baten berri ere eman digu Maite Goñik: Xerezaderen artxiboa, Ana Moralesek eta Jasone Larrinagak abian jarritakoa.\nKontuan izan, baita ere, Euskadiko Irakurketa Publikoko Sarearen liburutegiek eskaintzen dizuten eLiburutegia zerbitzuan audioliburuak mailega daitezkeela, film eta liburuez gain.\nBideo osoa hemen duzu ikusgai (08. minututik aurrera).\nMAITE GOÑI.- Hitz egin behar dugu beste norbaitek zuri irakurtzen dizunean, ez? Audio liburuei buruz hitz egin behar dugu. Eta niri gai hau asko-asko interesatzen zait, zer ordu asko pasatzen ditut adibidez kotxean. Baina, izan liteke korrika egitera zoazela, edo beste zerbaitean. Orduan, ez baldin badaukazu tarte handirik zuk zeuk irakurtzeko.\nILAZKI SERRANO.- Ospitalean zaudela. Gaixorik zaudela.\nMAITE GOÑI.- Adibidez. Bai. Ezin duzula… Edo eskuak beste zerbaitean dituzula eta beste zerbait hori izan daiteke beste edozer. Baina, esan nahi dut. Ez duzula libre irakurtzeko, edo bestelakoak egiteko. Orduan jarri eta… Jende asko badago oso-oso iaioa dena, Irratia beti entzuten duena eta kaskoekin eta beti egoten dena. Ba gauza bera, baina liburuekin. Orduan, norbaitek irakurtzen baldin badizu liburua, ba, edukiko duzu erreferentzia hori, pertsonaiak ezagutu ahal izango dituzu. Ez da gauza bera norberak… beno, irudikapena berdin-berdintsu egin dezakezu. Baina beno, erritmoa eta abar. Ohitu behar zara beste ezaugarri batzuetara, baina oso polita da. Nik kotxean askotan jartzen ditut, eta joaten naiz… adibidez, ingelesez. Eta horrela baita, bada ohitzen duzu belarria, beste hizkuntzetara, beste azentuetara. Polita da.\nILAZKI SERRANO.- Begira zer lan polita. Egingo nuke, liburu bat hartu, hori zen nire lana, irakurri, grabatu eta gero baten bati eskaini.\nMAITE GOÑI.- Ba, gero esango dizut. Ze, euskaraz ere badaukagu hori egiten duenik. Baina nik orain dela urte dezente, 2005-2006an ikasleekin egiten nuen hori. Euskal jakintzan eta hasi ginenean aro digitalean, beno pixka bat digitalizatzen euskararen irakaskuntza eta abar, ikasleek irakurtzen zituzten liburuak eta gero ipintzen genuen webgunean pixka bat laburpena liburuarena, audioa eta beraiek batez ere nik nahi nuen trebatzea beraiek ahozko irakurketan, ez? Ze, askotan ba ez zaionari gustatzen, ez duenak pasio hori, ba ez du irakurtzen pasioarekin. Eta askotan ez duzunean irakurtzen ondo, ez duzu ulertzen. Hizkuntzen irakaskuntzan altxor preziatua da audio liburuen mundu hau edo irakurketarena, edo, bestelako ba aro digitalak eskaintzen dizkigun beste aukera batzuk ez.\nBakarrik esan, euskaraz ere badagoela. Adibidez, badago ume txikientzat bat, baino badago adibidez, Xerezade deitzen den, Xerezaderen artxiboa eta beno, Ana Moralesek eta Laura uste dut dela, Laura Larrinaga. Hortxe egongo da jarrita. Eta, beno, urte batzuk daramatzate beraien gustuko liburuak hautatu eta euskaraz irakurri, efektuak jarri… Gainera, hasiera batean Bilbo Hirian grabatzen zituzten, orain jada iaiotasuna hartu dute teknikoki, beraiek moldatzen dira. Eta interneten sartuta, Xerezaderen artxiboan, aukera ezin hobea da euskaraz ere horrelako aukerak aurrera eramateko eta entzuteko.